Federalna vlada prihvatila inicijativu: Pooštravanja kaznene politike za počinioce krivičnih djela u saobraćaju – Miruh Bosne\nOktobar 13, 2016Oktobar 13, 2016\tFederalna vlada prihvatila inicijativu: Pooštravanja kaznene politike za počinioce krivičnih djela u saobraćaju\tFederalna vlada je, na današnjoj sjednici u Sarajevu, prihvatila inicijativu Federalnog ministarstva unutrašnjih poslova za izmjenu propisa radi pooštravanja kaznene politike za počinioce krivičnih djela u saobraćaju i krivičnih djela propisanih kantonalnim zakonima o nabavljanju, držanju i nošenju oružja i municije.\nU cilju pooštravanja kaznene politike za počinioce krivičnih djela u saobraćaju, danas je predloženo da federalni ministar pravde hitno pripremi i u proceduru uputi izmjene Krivičnog zakona FBiH i Zakona o prekršajima u FBiH.\nSadašnjim odredbama Krivičnog zakona, u članu 332. koji se odnosi na ugrožavanje javnog prometa, propisano je da će učesnik u prometu koji se ne pridržava prometnih propisa i time ugrozi javni promet dovedeći u opasnost život ljudi ili imovinu većih razmjera, pa zbog toga kod drugoga nastupi imovinska šteta veća od 5.000 KM, biti kažnjen zatvorom do pet godina. Izmjenama je predloženo da za počinjenje ovakvog krivičnog djela, kazna bude od pet do deset godina.\nU istom članu je propisano da će onaj koji ugrožavanjem željezničkog, brodskog, tramvajskog, trolejbusnog ili prometa žičarom dovede u opasnost život ili tijelo ljudi ili imovinu većih razmjera, biti kažnjen s pet godina zatvora. Stoga je predložena strožija kazna zatvora od pet do deset godina.\nU ovom članu predviđeno je da će učinilac biti kažnjen zatvorom do tri godine ukoliko ovo djelo učini iz nehata, a novopredložena kazna je do pet godina zatvora.\nTakođer, predloženo je, što do sada nije bilo propisano Zakonom, da ukoliko učinilac ponovi jedno od ova tri nabrojana krivična djela može biti kažnjen zatvorom od pet do dvadeset godina. Ukoliko se radi o povratniku u činjenju ovih krivičnih djela, svakako treba propisati mogućnost sudu da ga kazni najstrožijom kaznom zatvora.\nSadašnjim odredbama propisano je da onaj koji pod uticajem alkohola ili drugih omamljujućih sredstava upravlja motornim vozilom ili drugim prijevoznim sredstvom, iako je zbog toga očito nesposoban za sigurnu vožnju i tako ugrozi javni promet dovodeći u opasnost život ili tijelo ljudi ili imovinu većeg opsega, bit će kažnjen zatvorom do tri godine. Ukoliko je neko pod uticajem alkohola i/ili opojnih droga upravljao motornim vozilom, automatski je time ugrozio nečiji život i imovinu, te je prijedlog da se za učinioca ovakvog krivičnog djela propiše kazna zatvora od tri do deset godina.\nČlanom 337. propisano je da će vozač motornog vozila ili drugog prijevoznog sredstva koji ostavi bez pomoći osobu koja je ozlijeđena tim prijevoznim sredstvom ili čiju je ozljedu prouzrokovao, biti kažnjen novčanom ili kaznom zatvora do jedne godine, a sada je predložena novčana i kazna zatvora od tri do deset godina. Novi je prijedlog da bude propisana kazna zatvora od tri do deset godina ukoliko je ovim krivičnim djelom bude prouzrokovana teška tjelesna ozljeda ili smrt ozlijeđene osobe.\nU inicijativi su podržane aktivnosti koje se trenutno poduzimaju u cilju izmjena i dopuna Zakona o osnovama bezbjednosti saobraćaja na putevima u BiH, uz nadu da će predložene izmjene i dopune doprinijeti značajnijem smanjenju broja saobraćajnih nesreća i generalno povećati sigurnost na cestama. U tom cilju, Ministarstvu prometa i komunikacija BiH upućena je inicijativa da Zakon o osnovama sigurnosti prometa na cestama u BiH, kao posebnu mjera sigurnosti, predvidi i mogućnost trajnog oduzimanja vozačke dozvole osobama kojim je dva ili više puta izrečena kazna za upravljaje motornim vozilima pod uticajem alkohola i/ili opojnih droga i onih koji učestalo krše druga saobraćajna pravila.\nPrijedlog je da kaznena politika bude pooštrena i da minimalna kazna bude povećana dvostruko u odnosu na važeće propise, saopćeno je iz Ureda Vlade FBiH za odnose s javnošću.\nProtestna šetnja u Bihaću: Suze i ruže u Uni za Editu i Selmu\nU suzama i s tugom studenti Univerziteta u Bihaću oprostili su se danas od svojih kolegica Edite Malkoč i Selme Agić, koje su smrtno stradale u ponedjeljak u Sarajevu.\nMirno, dostojanstveno prošetali su gradskim ulicama Bihaća s porukom „Brzina ubija“, a potom s gradskog mosta simbolično bacili bijele ruže za Editu i Selmu.\nTišina, jecaj, bol pretvorili su se u poruku koju su kazali nad Unom, nad rijekom na kojoj je Edita odrasla i za koju je tako bila vezana.\n– Oprostit ćemo se ovako nad Unom od naših koleginica Edite i Selme i tražimo odgovornost – kazao je Dino Muslić, predsjednik Unije studenata Univerziteta u Bihaću.\nStudentima se se na protestnoj šetnji pridružili brojni građani.\n– Kao grupacija koja se prije svega zalaže za prava, interese i zaštitu studentske populacije, nastojimo graditi zdrave vrijednosti u našem društvu, te ovom protestnom šetnjom i porukama skrećemo pažnju na obijesnu vožnju i obijesne vozače koji kontinuirano i drsko krše mnoge zakonske i moralne propise. Takvim odnosom i ponašanjem pokosili su mladost, ugasili dva cvijeta, dvije ruže Editu i Selmu. Tražimo odgovornost, tražimo promjenu ponašanja i pravo mladosti na život – poručili su studenti Univerziteta u Bihaću.\nSlični skupovi i s istim povodom ovih dana održavaju se i u Sarajevu.\nTužilaštvo KS-a obaviješteno da je uhapšen Sanjin Sefić\nTužilaštvo Kantona Sarajevo jutros je službeno obaviješteno od Interpola Sarajevo da je osumnjičeni Sanjin Sefić lišen slobode 12. oktobra.\nNaglasila je da sada slijedi ekstradicijski postupak, odnosno izručenje Sefića pravosudnim organima u Bosne i Hercegovine.\nSefić je sinoć uhapšen (predao se policiji) u Vojvodini i nalazi se u ekstradicijskom pritvoru u Novom Sadu.\nSanjin Sefić se sumnjiči da je prije dva dana u sarajevskoj ulici Zmaja od Bosne, vozeći velikom brzinom automobilom usmrtio Selmu Agić i Editu Malkoč, studentice Filozofskog fakulteta u Sarajevu.\nPrema informacijma MUPKS-a, radi se o višestrukom povratniku u činjenju prekršaja iz oblasti saobraćaja i javnog reda i mira.\n← Bosanski ponos i dalje je veliki igrač: Novi ugovor Energoinvesta vrijedan 70 miliona marakaBosanski kraljevski grad – Čajangrad (Visoko) →


Istraživanje među učenicima pokazalo da deca ne vide sebe u medijima - Пријатељи деце Србије\nIstraživanje među učenicima pokazalo da deca ne vide sebe u medijima\nGotovo polovina nije obučena za korišćenje interneta i društvenih mreža, smatraju da su sadržaji puni lažnih vesti, dezinformacija, rijaliti programa te zahtevaju bolju medijsku pismenost.\nPovodom obeležavanja 20 novembra, Međunarodnog dana deteta, Prijatelji dece Srbije objavljuju podatke mini-istraživanja Deca i tradicionalni i novi mediji, sprovedenog u Dečijoj nedelji tokom Sednice učeničkih parlamenata 2019. godine.\nIstraživanje je sprovedeno 8. oktobra, a učestvovalo je 56 učenika iz cele Srbije. Učesnici istraživanja su su nam odgovorili na pitanja koja se tiču korišćenja tradicionalnih i novih medija, stavova o istim, te dali preporuke za unapređivanje položaja dece, kako u tradicionalnim tako i novim medijima.\nOd svih tradicionalnih medija, deca najčešće koriste televiziju (89,3%), potom radio (52,7%), a nakon toga štampane medije (42.9%).\nDeca, učesnici istraživanja, u apsolutnoj većini (89,3%), koriste televiziju, a najveći broj njih, svakodnevno (42%). Na televiziji u većini prate filmove i serije, a mali broj koristi TV kao sredstvo informisanja. Dobre strane televizije učenici najčešće vide u mogućnosti odabira programa, potom različitih i interesantnih filmova, serija, kvizova, te edukativnih programa. Od negativnih fenomena na televiziji navode sledeće: štetan sadržaj (najčešće se osvrću na rijaliti programe), smatraju da se plasira dosta lažnih informacija kojima je cilj da se stvori iskrivljena slika u društvu, da postoje spoljni uticaji na uređivačku politiku, da nema dovoljno sadržaja koji je deci zanimljiv, te da ima previše reklama.\nVećina ispitanih učenika se izjasnilo da koristi radio (52,7%). Najčešće ga slušaju 1-5 puta nedeljno (43,3%), a zbog mogućnosti da čuju različitu muziku, te ukratko se informišu o društvenim pitanjima. Oni koji ga ne slušaju, uopšteno, smatraju da je kao medij prevaziđen, i da postoje drugi načini za informisanje i praćenje sadržaja.\nUčenici najmanje koriste štampane medije (42.9%), a od onih koji čitaju novine najveći procenat njih to radi nekoliko puta mesečno (62,5%). Iako se u većini izjašnjavaju da ne prate štampane medije, učenici imaju izgrađen stav o njima. Kada smo ih pitali za mišljenje o dnevnoj/nedeljnoj štampi, u većini ističu negativne fenomene, poput: lažnih vesti, skandalizacije, neprofesionalnosti i plasiranja netačnih informacija u javnosti, te da ne postoje sadržaji koji su od značaja za njih.\nŠto se tiče praćenja vesti i društvenih dešavanja, deca se u apsolutnoj većini izjašnjavaju da prate vesti i trenutna društvena dešavanja (83,9%). To rade uglavnom putem interneta i internet portala (45%), potom društvenih mreža (34%), dok putem televizije i štampanih medija svega 21 odsto. Internetu i društvenim mrežama se najčešće okreću zbog njihove pristupačnosti, brzog dolaženja do potrebnih informacija, te mogućnosti selekcije i lakog odabira sadržaja koje će pratiti.\nKad smo decu pitali kako vide izveštavanje o deci i programe za decu u medijima, u većini su stava da nema dovoljno kvalitetnog sadržaja koji bi njima bio zanimljiv, te da se deca često prikazuju kao žrtve/nasilnici, a da se uspesi dece zanemaruju i ne daje im se dovoljan medijski prostor.\nSvi srednjoškolci, učesnici istraživanja, svakodnevno koriste internet. Putem njega se najčešće informišu o društvenim pitanjima, komuniciraju sa drugima, a svi su aktivni makar na jednoj društvenoj mreži. Neznatna većina učenika (51,8%) se izjašnjava da su prisustvovali nekoj formi obuke (formalne/neformalne) za korišćenje interneta i društvenih mreža u okviru sistema obrazovanja, dok 48,2 odsto kaže da nisu, te da su informacije o bezbednosti na internetu dobili od roditelja, drugova/drugarica ili samostalno istražili. U večini (56,6%) smatraju da ne znaju dovoljno o korišćenju i zaštiti na društvenim mrežama i internetu, a svoj deci poručuju da je, prilikom korišćenja društvenih mreža i interneta prevashodno potrebno razmišljati o: bezbednosti i zaštiti identiteta, sadržaju koji dele i postavljaju, kao i da treba kritički preispitivati sve informacije na društvenim mrežama i internetu.\n– Osnažiti radnike u obrazovanju i hitno uvesti obavezne programe medijske pismenosti, od najranijeg uzrasta.\n– Uticati na predstavnike medija da kreiraju kvalitetniji sadržaj za decu i bolje informišu decu o važnim pitanjima.\n– Zaštititi identitet dece u medijskom izveštavanju i striktnije sankcionisati kršenje dečijih prava u medijima.\n– Pokrenuti široku javnu kampanju za informisanje roditelja o medijskoj pismenosti i zaštiti dece u digitalnom prostoru.\nPotpun izveštaj istraživanja možete videti ovde.\nDeca i mladi autori su “Akcionog materijala” o zaštiti životne sredine\nMladi stvaraju kreativne alate za vršnjačku edukaciju u oblasti ekologije


Država tera vozaèe na šverc benzina - Biz - B92.net\nDržava tera vozaèe na šverc benzina\nBeograd -- Nakon poveæanja akciza i novih cena goriva, Srbija se ponovo našla u vrhu liste zemalja regiona sa najskupljim derivatima.\nIzvor: Blic, Politika èetvrtak, 13.01.2011. | 00:10 -> 17:10\nMnogi graðani, pogotovu oni koji žive u pograniènim krajevima, radije se odluèuju za snabdevanje gorivom u susedstvu, gde je litar evrodizela jeftiniji za 17 dinara.\nOèekuje se i da æe vrlo brzo proraditi crno tržište, odnosno da æe se kvalitetnije i jeftinije gorivo prodavati u kanisterima na ulici.\nAkcize su poveæane od 1. januara, ali se prvi put desilo da je napravljena razlika u visini nameta za goriva evropskog kvaliteta i onih koja izlaze iz NIS-ovih rafinerija, pri èemu su akcize na derivate evropskog standarda više.\nNa konstataciju da se Srbija Meðudržavnim naftno-gasnim sporazumom obavezala da æe štititi domaæu proizvodnju sve do kraja modernizacije NIS-a, odnosno do 2012. godine, Nikoliæ kaže da bi, da ima politièke volje, takva odluka mogla da se prenebregne, jer NIS više nije srpski nego ruski i podseæa da je država to uèinila i u sluèaju duvanske industrije. Rekla je da æe važiti jedna akcizna politika i takav ugovor potpisala, a onda uvela nova pravila igre.\nOvako nešto omoguæeno je nakon što je vladajuæa veæina u Skupštini Srbije usvojila amandman jednog poslanika SPS, èime je, kako tvrde naftaši, zaštiæen monopolski položaj NIS-a.\nOdluka vladajuæe veæine u Skupštini da od 1. januara 2011. godine poveæa akcize na gorivo je – presedan. Akcize su se po Zakonu o akcizama do sada menjale poèetkom ili sredinom februara, odnosno tek pošto zvanièna statistika objavi podatke o rastu inflacije za proteklu godinu.\nOvoga puta s tim se požurilo i državni nameti na gorivo su poveæani odmah od nove godine, što znaèi da se država grèevito bori da napuni budžet koji ima i te kakve probleme s likvidnošæu, a što graðani plaæaju kroz znatno skuplje gorivo, kaže Ivan Nikoliæ, odgovarajuæi na pitanje da li je država izneverila liberalizaciju tržišta derivata\nBiæe dobro ukoliko država još jednom ne poveæa akcize u toku godine, kao što je to bio sluèaj 2008. godine, dodaje Nikoliæ koji veruje da æe taj scenario biti izbegnut samo zato što je dobar politièki momenat, jer se pripremaju izbori.\nUpitan da li neke od okolnih zemalja imaju dvojne akcize, Nikoliæ kaže da tu praksu nema nijedna država u okruženju i pita zašto uskraæivati vozaèima evropski kvalitet benzina kada je osnovna ideja liberalizacije bila upravo to da se troši evropski benzin.\nGorivo æe kod privatnika biti skuplje bar za troškove transporta, a o zagarantovanoj zaradi od po pet dinara po litru (koju su imali do liberalizacije) više nema govora.\n"Gledajuæi tako, NIS je ponovo privilegovan u odnosu na ostale", kaže Nikoliæ i dodaje da se zbog stalnog rasta cene sirove nafte uskoro može oèekivati novo poskupljenje goriva.\nNIS-u godišnje poklanjamo 400 miliona dolara\nSaša Mileusniæ, direktor u privatnoj naftnoj kompaniji Petrobart-AVIA, kaže da je država izigrala liberalizaciju i zbog toga što je, umesto da favorizuje evropski kvalitet goriva koji nismo imali svih ovih godina, naterala privatnike da ponovo kupuju kod NIS-a i benzin i dizel koji je daleko od evropskog.\nPri tom, dodaje, ne treba gubiti iz vida ni èinjenicu da NIS godišnje samo na domaæoj nafti koja mu je poklonjena (buduæi da je renta na rudna blaga vrlo mala) èisto zaradi oko 400 miliona dolara i to ako se odbiju troškovi eksploatacije nafte, inaèe bi zarada bila veæa za oko 50 miliona dolara.\nJuèe se prvi put oglasila i opozicija, pa je cela prièa dobila politièku konotaciju. Èedomir Jovanoviæ, predsednik Liberalno-demokratske partije, kaže da je vlast omoguæila NIS-u da praktièno zadrži izuzetno povlašæeni položaj na tržištu, da njegov prostor za profit bude mnogo veæi, a graðanima produžila obavezu da plaæaju jedan od najskupljih benzina u Evropi i najnekvalitetnije gorivo u regionu.\nNIS, kaže Mileusniæ, godišnje preradi 5,1 milion barela domaæe nafte. Ako se to pomnoži s cenom uralske nafte od 94,58 dolara jasno je koliko kompanija samo iz domaæe nafte zaradi, a to bi inaèe morala da kupi i plati na svetskoj berzi. Na sve to država im uvede niže akcize, pa kako onda govoriti o slobodnom formiranju cena, pita on.\nUpitan kako æe se ubuduæe snabdevati i da li æe pratiti cene NIS-ovog goriva na pumpama, Mileusniæ kaže da æe gledati da se približe maksimalno koliko mogu NIS-u, ali da ne mogu prodavati po njihovih cenama, jer bi onda u startu imali gubitak.\nNiko od privatnika još nije uvozio benzin, ali æe u narednim danima biti i tog uvoza i to samo za eksperiment, da se vidi kolika je tražnja za evropskim, kvalitetnim, benzinom koji bi bio skuplji za oko šest dinara od domaæeg.\nU NIS-u i dalje tvrde da nema dvojnih akciza, nego da su akcize za sve iste, dodajuæi da je cena nafte posebno u èetvrtom kvartalu znatno poskupela zbog èega su oni morali od juèe da poveæaju svoje cene.\nIz krugova vlasti se na ovu temu moglo èuti malo komentara, osim da se na taj naèin dodatno puni budžet. Dušan Bajatoviæ, funkcioner SPS, kaže da akcize moraju da se poveæaju - na nešto. "Èim se radi o akcizama, radi se o prihodu budžeta. Da to nije bilo dogovoreno u okviru vladajuæe koalicije, ne bi bilo ni izglasano. To jeste veæi izdatak za privredu zbog skupljeg goriva, ali smo mi u državi svesni toga", objašnjava Bajatoviæ.\nOni koji ne misle da je država favorizovala NIS uvoðenjem dvojnih akciza to objašnjavaju time da je glavni efekat liberalizacije što je cena na tržištu Srbije postala ista kao i u regionu, da se na tržištu prodaju isti derivati koji se mogu slobodno uvoziti iz susednih zemalja.\nRezultat je da je cena derivata sada proseèna u odnosu na region i na tržištu postoje isti proizvodi kao i u okruženju. Kao rezultat konkurentne borbe igraèi mogu snižavati cene u odnosu jedne na druge, ali to ne vodi realnom sniženju na pumpama, pošto cena nafte ima tendenciju rasta.\nMilan Budimir, savetnik za medije u Ministarstvu energetike, kaže da je tržište potpuno liberalizovano u roku koji je za to bio predviðen.\n"Danas država više ne propisuje cene naftnih derivata, a tržište goriva u Srbiji je deo opšteg otvorenog tržišta regiona. Cene naftnih derivata u Srbiji su u nivou cena u regionu. Kada govorimo o trenutnim cenama one su visoke u celom regionu. Na rast maloprodajnih cena uticali su objektivni faktori – rast cene nafte koji je poèeo prošle godine i koji se i dalje nastavlja, usklaðivanje akciza kao i devalvacija dinara", kaže Budimir.


Potpisan Ugovor o osnivanju zajedničkog centra za rehabilitaciju lica sa Daunovim sindromom | Banjaluka.net\nPotpisan Ugovor o osnivanju zajedničkog centra za rehabilitaciju lica sa Daunovim sindromom\nБАЊАЛУКА, 24. МАЈА /СРНА/ - Представници бањалучког Даун синдром центра и београдског Удружења за помоћ особама са Дауновим синдромом потписали су данас у Бањалуци уговор о отварању заједничког центра за рехабилитацију лица са овим синдромом.\nPredstavnici banjalučkog Daun sindrom centra i beogradskog Udruženja za pomoć osobama sa Daunovim sindromom potpisali su danas u Banjaluci ugovor o otvaranju zajedničkog centra za rehabilitaciju lica sa ovim sindromom.\nUpravnik Daun sindrom centra Banjaluka Zoran Jelić je nakon potpisivanja ugovora u Kulturnom centru “Arie Livne” novinarima rekao da je ovaj projekat započet 2016. godine pod pokroviteljstvom tadašnjeg predsjednika Republike Srpske Milorada Dodika.\nPrema njegovim riječima, ovaj centar prenio je model dobre prakse iz EU, odnosno rehabilitacioni program PAIN, čiji je cilj da se lica sa Daunovim sindromom osjete društveno korisnim, da im se da pravo na samoizbor, za stvaranje ličnog identiteta u skladu sa njihovim mogućnostima.\nJelić je naglasio da je Arie Livne jedan od najzaslužnijih ljudi kada je riječ o podršci i pomoći licima sa Daunovim sindromom, te da je 2016. godine sve organizovao.\n“Rezultat toga je da šest lica sa Daunovim sindromom danas živi u Banji Vrućici i rade u restoranima tamošnjeg Zdravstveno-turističkog centra”, naveo je Jelić.\nPredsjednik Udruženja za pomoć osobama sa Daunovim sindromom Beograd Marija Pavlović rekla je da je ovo logičan nastavak saradnje, nakon što je u januaru potpisan sporazum u Beogradu i “Nedjelje Daunovog sindroma” održane u martu.\n“Današnje potpisivanje ugovora je istorijsko, budući da ovakav vid saradnje nije postojao. Institucije koje su uključene u potpisivanje i realizaciju ugovora će nam dati podršku i cijeli projekat bi mogao da se organizuje u Beogradu, gdje bi se radila rehabilitacija osoba sa Daunovim sindromom lica do sedam godina, a u Banjaluci nakon završenog školovanja – poslije devetnaeste godine”, pojasnila je Pavlovićeva.\nJedan od inicijatora projekta za pomoć licima sa Daunovim sindromom Arie Livne rekao je da je ponosan što je dio ovog projekta jer je, kako je naglasio, riječ o humanizmu i socijalnoj pravdi, odnosno o ljudima koji su zaslužili sve, jer ih je priroda već kaznila.\n“Društvo treba da učini sve da bi tim ljudima bio olakšan život. Oni u našem društvu, koje još nije doraslo tome, ne mogu da budu ravnopravni, iako to želimo. Upravo zbog toga, društvo, vlade, organizacije treba da učine sve da bi učestvovali u toj velikoj humanitarnoj akciji”, poručio je Livne.\nLivne je rekao da veoma cijeni porodicu Jelić, čiji su članovi cijeli svoj život i karijeru posvetili jedinoj stvari – pomoći djeci sa Daunovim sindromom.\nOn je rekao da je svojevremeno, nakon prvih razgovora sa tadašnjim predsjednikom Srpske Miloradom Dodikom o ovom problemu, Dodik “na prvu” prihvatio pokretanje projekta i naglasio važnost pomoći licima sa Daunovim sindromom.\nLivne je istakao da su humanizam i socijalna pravda njegova vjera i religija, poručivši da će učiniti sve da pomogne djeci sa Daunovim sindromom i njihovim roditeljima.\nU Banjaluci je 19. maja počela “Nedjelja Daunovog sindroma Beograd-Banjaluka” tokom koje će lica sa Daunovim sindomom iz Beograda proći dio rehabilitacionog programa PAIN koji sprovodi “Daun sindrom centar” Banjaluka.\n“Nedjelja Daunovog sindroma Beograd-Banjaluka” u Banjaluci trajaće do nedjelje, 26. maja, u Kulturnom centru “Arie Livne”.


Ambasadin prijem u Banja Luci\nVeći dio osoblja Britanske ambasade 31. marta je posjetio Banja Luku. Svake godine Ambasada održava prijem u Banja Luci za naše partnere i kontakte u Republici Srpskoj. Prijem je okupio veliki broj gostiju i bila je to jedna od onih lijepih prilika koje mi pokazuju koliko je Ambasada uključena u rad u Bosni i Hercegovini. Gosti su bili predstavnici Vlade, opozicije, medija, civilnog društva, poslovne zajednice kao i međunarodne zajednice. Tokom dana, uposlenici Ambasade su bili zauzeti sastancima u cijeloj Banja Luci sa ljudima iz različitih organizacija. Za mene, bila je to prilika da čujem nešto više o uspješnim projektnim aktivnostima sa partnerima u RS i širenju ulaganja od strane britanskih kompanija. Uvijek mi je zadovoljstvo kada sam u Banja Luci popiti odlično pivo jer u isto vrijeme osjećam da obavljam i patriotsku dužnost s obzirom da je Banjalučka pivara investicija Ujedinjenog kraljevstva.\nU decentraliziranim zemljama posebno je važno da Ambasade ostaju u kontaktu sa svim nivoima vlasti. Ambasada ima stalni ured u Banja Luci koji usko sarađuje sa vlastima i institucijama Republike Srpske. Ja također redovno posjećujem Banja Luku jer nema boljeg način da se razumije bilo koje političko viđenje nego da se ono čuje direktno i lično.\nObjavio/la michaelhma u 15:21, 4 komentar(a), print, #\nDok sam prije mog dolaska ovdje proučavao Bosnu i Hercegovinu u jednoj knjizi istorije pročitao sam nekoliko rečenica o Britanki po imenu Paulina Irby koja je krajem 19. vijeka u Sarajevu osnovala školu za djevojke i njome rukovodila. Ta priča mi je bila interesantna, ali nisam bio u mogućnosti saznati više o tome. Onda sam 16. decembra bio pozvan da prisustvujem kratkom pomenu koji je održan na njenom grobu na jednom sarajevskom pravoslavnom groblju. To je prekrasno očuvan grob, koji održava mala grupa žena koje se još uvijek sjećaju i vrednuju rad gospođice Irby. Nakon tog pomena, zainteresovalo me je šta je to inspirisalo ovu Britanku da u to vrijeme dođe živjeti i raditi u Sarajevu, pa sam na internetu pronašao jedan nevjerovatan članak o njoj. Paulina Irby putovala je širom Evrope (i jednom prilikom je čak uhapšena od strane austrijske policije pod sumnjom da je pristalica panslavizma). Njeno iskustvo nadahnulo ju je da 1869. godine u Sarajevu osnuje školu za djevojke kojom je potom upravljala od 1871. do 1911. godine. U to vrijeme ona je bila pionir obrazovanja žena u Sarajevu. Tokom ustanka protiv Otomanske vladavine 1875. godine, prikupljala je novac za pomoć izbjeglicama. To je izuzetna priča o izuzetnoj ženi, a portret na njenom nadgrobnom spomeniku zasigurno odaje utisak impresivne osobe, baš poput njene dobre prijateljice Florence Nightingale. Drago mi je da se u Sarajevu još njeguje uspomena na nju, i kroz očuvanje njenog groba i kroz ulicu u centru Sarajeva koja nosi njeno ime.\nObjavio/la michaelhma u 14:11, 1 komentar(a), print, #


Forza Horizon 4 dobija demo verziju - PLAY!\nForza Horizon 4 dobija demo verziju\nDemo verzije igara polako viđamo sve više i više u gejming industriji, a serijal koji je tu praksu imao ustaljenu već godinama i sada nastavlja sa istim, pa tako imamo prilike da besplatno isprobamo Forza Horizon 4.\nU ograničenoj verziji igre ćemo dobiti šansu da vidimo smenjivanje svih godišnjih doba, koja donose različite promene na mapi digitalne Britanije, pa samim tim i drugačije staze.\nForza Horizon 4 će u ponudi imati i preko 450 automobila, ali nažalost nije otkriveno koliko njih je Playground Games pružio u demo verziji.\nStanica igre u Majkrosoftovoj prodavnici navodi da će demo verzija zauzimati oko 28 GB, što jeste mnogo, ali su tu verovatno upakovane i teksture visoke rezolucije, za čije pokretanje je najbolje pogledati sistemske zahteve.\nForza Horizon 4 demo je dostupan od 12. septembra putem Microsoft prodavnice, a kompletna igra stiže već 2. oktobra.\nRelated Items:arcade, demo, Forza Horizon 4, Microsoft, Playground Games, Racing, Xbox\nPočela je Xbox letnja rasprodaja\nPredstavljen novi set igara koji uskoro stiže na Xbox Game Pass servis


English World škola stranih jezika Smederevo - Centar Stranih Jezika\nPočetak / Items / Engleski jezik, Nemački jezik, Ruski jezik / English World škola stranih jezika Smederevo\nEuroschool škola stranih jezika Beograd\nEuroschool škola stranih jezika je namenjena osobama koje žele da nauče novi strani jezik ili da unaprede već postojeće znanje. Naši polaznici, pored učenja stranih jezika na standardnim kursevima, namenski se pripremaju za polaganje međunarodnih ispita na svetskim univerzitetima, dobijanje vize, rad u stranim kompanijama ili inostranstvu. Pored kurseva stranih jezika, u ponudi su prevodilačke usluge, kao i usluge lekture i korekture bilo da je reč o stručnoj literaturi, književnoumetničkim delima ili dokumentima koji zahtevaju overu, a za koje imamo sudske tumače.\nPčelica D škola stranih jezika Pančevo\nStudio Pčelica D predstavlja centar za učenje jezika (od početnog do višeg i konverzacijskog), i namenjen je za polaznike svih uzrasta (za decu, tinejdžere i odrasle). Takođe, kod njih se realizuju različiti kursevi vezani za potrebe polaznika (opšti i poslovni jezik, pripreme za polaganje međunarodnih ispita).\nGolden Oportunity škola stranih jezika Beograd\nŠkola stranih jezika Golden Oportunity je u svom dugogodišnjem radu stekla bogato iskustvo u podučavanju stranih jezika. Metode nastave se neprekidno usavršavaju u skladu sa svetskim tendencijama u oblasti podučavanja stranih jezika. Engleski, nemački, italijanski, francuski, španski i norveški su samo neki od jezika koji su vam dostupni u školi Golden Oportunity.\nLingua škola stranih jezika Sombor\nStudio stranih jezika “Lingua” je počeo sa radom krajem 2004. godine sa ciljem da edukujemo što više ljudi, jer danas strani jezici predstavljaju potrebu svakog savremenog čoveka. Pored engleskog jezika organizujemo i nastavu nemačkog, španskog i ruskog jezika. Studio stranih jezika “Lingua” organizuje različite kurseve navedenih jezika, u zavisnosti od nivoa znanja polaznika.\nNew English School škola stranih jezika Pančevo\nNew English School – Skola stranih jezika je privatna škola koju je 1995. godine osnovala Biljana Barna professor i mentor engleskog jezika. Zahvaljujući timu profesionalnih iskusnih predavača i vama marljivim, vrednim i lojalnim polaznicima od male škole sa svega desetak polaznika škola postaje najveća i najkvalitetnija škola u gradu.\nBusiness Training Systems škola stranih jezika Beograd\nŠkola stranih jezika Business Training Systems pružaju vam mogućnost da odaberete jezik koji želite i krenete na kurs po povoljnim cenama. Kako bi svakom učeniku posvetili maksimalnu pažnju, kursevi se održavaju u malim grupama. Na taj način svim učenicima omogućavaju da aktivno učestvuju na času.\nBuckingham Palace internacionalni jezički centar Beograd\nInternacionalni jezički centar Buckingham Palace je specijalizovana škola za engleski jezik čiji kadar čine magistri i doktori naučnih osnova engleskog jezika. Centar posluje po principu poluindividualne nastave što podrazumeva ograničenje na četiri polaznika po grupi. Prevashodni cilj je sticanje umeća komuniciranja na engleskom. Vlasnik i direktor škole je Dr Ristivojević koja je i dobitnik prestižne nagrade za inovativnost u metodici nastave za Surviving Course (kurs preživljavanja). Ovo je jedina škola u Srbiji koja polaznicima nudi ovakav kurs.\nMoonlight škola stranih jezika Sombor\nMOONLIGHT škola stranih jezika neprekidno usavršava metode nastave u skladu sa svetskim tendencijama u oblasti podučavanja stranih jezika. Njihovi kursevi stranih jezika su namenjeni svima koji žele da prošire svoja znanja i nauče neki novi jezik.


23.09.2020 u 10:09\nJedan nemački ugostitelj dao je svojim zaposlenima koji ne puše pet dana više odmora od njihovih kolega pušača. „Ranije je među zaposlenima bilo svađe pod motom 'ovaj ide ponovo da puši'. To nije kritikovano bez veze, jer kada se saberu sve pauze za pušenje dobije se neverovatno mnogo potrošenog vremena”, objasnio je ugostitelj Helmut Glas iz Nojštata svoju odluku. Kaže da je stavio svoje zaposlene pred odluku hoće li stalne pauze za pušenje ili pet dana više odmora. To je, kako navode mediji, pravno potpuno ispravno, a njegov sistem naišao je na veliko odobravanje u Nemačkoj, prenosi Tanjug. Inače on ima 12 zaposlenih od kojih su pet pušači i sedam nepušači, kao što je i on. Jedan zaposleni je rekao da će prestati da puši zbog više dana odmora, ali ga je šef „uhvatio” kako puši u\nLONDON – Više od milion građana u Velikoj Britaniji prestalo je da puši tokom pandemije koronavirusa, pokazuje istraživanje dobrotvorne organizacije Akcija protiv pušenja i za zdravlje. Oko 41 odsto onih koji su ostavili cigarete u prva četiri meseca navode da je to direktno bila reakcija na korona virus. Razlog za to može se dovesti u vezu sa više faktora, kao što su strah za zdravlje i pristup duvanu u periodu izolacije, prenosi Tanjug. U odvojenoj studiji Londonski univerzitetski koledž otkrio je da je više ljudi prestalo da puši od početka godine do juna 2020. nego ijedne godine od početka istraživanja 2007. godine. Bi-Bi-Si podseća na upozorenje britanske vlade da su pušači u većem riziku da dobiju teže simptome kovida 19.\n12.02.2020 u 08:24\nSud Španije presudio – puš-pauza se ne plaća\nMADRID – Kompanija „Galp”, koja je prestala da plaća zaposlenima vreme koje provedu na pauzama za pušenje, dobila je slučaj pred Višim sudom u Španiji. Kompanija, koja se bavi energetikom, saopštila je da je postupala po španskom zakonu kada je oduzimala vreme provedeno van prostorija firme iz ukupnog broja radnih dana zaposlenih, prenosi Tanjug. Kratka pauza za kafu ili doručak s kolegama je, takođe, deo te politike koju je „Galp” počeo da primenjuje u septembru prošle godine. Sindikat, koji je ovaj slučaj izneo pred sud, planira da uloži žalbu na presudu. Prema nedavnim izmenama španskog zakona, kompanije moraju da beleže dolazak zaposlenih na posao i njihov odlazak. Kako objašnjava Bi-Bi-Si, takvo nagledanje je trebalo da spreči eksploataciju radnika, poveća fleksibilnost u\n09.01.2020 u 11:15\nSto godina ere koja je izrodila Al Kaponea\nProšao je vek od uvođenja prohibicije, pokazavši da je podjednako teško bilo iskoreniti i ostale poroke pa i drogu, kojoj je objavljen čak i rat. Zabrana proizvodnje, transporta i prodaje pića počela je da se primenjuje u Americi početkom januara 1920, označivši eru u kojoj je mafija procvetala zahvaljujući ilegalnoj manufakturi alkohola. Uprkos prvobitnom uspehu koji se ogledao u manjem broju uhapšenih u alkoholisanom stanju, prohibicija je doživela fijasko. Mnoge Amerikanke su se nadale da će zabrana alkohola smanjiti nasilje u porodici, ali je alkohol nastavio da se nesmetano toči. Mafija je preuzela biznis proizvodnje i trgovine pićima pa su nezakonite destilerije i barovi zamenili regularne fabrike i pabove. Pripremljen je teren za generaciju gangstera poput Al Kaponea, koji je, prema\n04.01.2020 u 11:02\nZamke aromatizovanog duvana: jedna nargila kao paklica cigareta\nDruženje u nargila barovima postalo je trend među mladima u Srbiji, ali i u svetu, a brine što kafića s nargilama ima sve više, posebno u blizini škola. Istraživanja Instituta za javno zdravlje „Milan Jovanović Batut” pokazala su da devet odsto osnovaca, uzrasta od 13 do 15 godina, probalo šišu, kao i svaki treći srednjoškolac. Mladi, ali ni njihovi roditelji, nisu ni svesni koliko je aromatizovani duvan koji puše štetan za zdravlje i kakve sve posledice mogu da nastanu. Iz Svetske zdravstvene organizacije upozoravaju da se tokom „jedne sesije” pušenja nargile, u organizam unesu štetne materije kao da je popušena kutija cigareta. Šef Kancelarije Svetske zdravstvene organizacije (SZO) u Srbiji Marjan Ivanuša upozorava da je kod nargila posebno opasno to što se za kratko vreme\n19.12.2019 u 13:33\nSmanjuje se broj pušača u svetu\nLONDON – Broj pušača i ljudi koji koriste duvan se smanjuje i po prvi put je konstatovno da je zaustavljen stalni rast broja konzumenata duvana, saopštila je danas Svetska zdravstvena organizacija, prenosi Tanjug. Promena na globalnom planu pokazuje da napori vlada da smanje broj pušača imaju efekta, da spasavaju živote i štite zdravlje ljudi, saopštila je SZO, koja se obavezala da će nastaviti da sarađuje sa vladama da se trend smanjenja pušenja nastavi. „Godinama smo posmatrali kako broj pušača stalno raste, a sada se broj pušača smanjuje, jer su vlade pooštrile mere protiv duvana”, navodi SZO, preneo je Rojters. Napominje se da je na smanjenje broja pušača značajno uticala činjenica da su žene drastično smanjile pušenje. Podseća se da pušenje izaziva sve bolesti pluća i


Pet koraka ka zdravijem radnom okruženju - Poslovne novine\nPet koraka ka zdravijem radnom okruženju\nAlen Mehanovic | 14 jun, 2018 | Lifestyle | 0\nKako bi izgledalo da svakog jutra svi sretni i zadovoljni jedva čekaju da dođu na posao? I sve to zbog pozitivne atmosfere i odličnog radnog okruženja. Da li zaista postoji radna atmosfera u kojoj svi uživaju, a ne da je samo toleriraju?\nSaradnja se dešava svakog dana\nIstraživanja pokazuju da sastanci ponekad mogu da budu kontraproduktivni, ali to je zato što takvim sastancima obično nedostaju jasnoća i ciljevi. Zato utvrdite tematske tačke za sam sastanak, držite ih se i budite jasni.\nRaspored je fleksibilan\nPosao neće trpjeti ako neko zakasni ili krene ranije sa posla. U redu je da dozvolite ranoraniocima dolazak od sedam ujutru, ili pak drugim ljudima koji su produktivniji kada se razbude, dolazak oko devet sati.\nLideri vjeruju svojim zaposlenima\nPored obaveznih sastanaka, zaposleni treba da organiziraju svoje vrijeme na poslu onako kako to njima odgovara. Neko razgovara sa klijentima prepodne, čim dođe na posao, a kasnije se posveti radnim zadacima.\nDostupne su zdrave grickalice i piće\nImati pun frižider na poslu nije baš česta pojava. To nije ništa komplikovano, a veoma je lijepo kada neko brine o svojim zaposlenima. Kada su grickalice zdrave, i posao ide bolje. Mnoge studije pokazuju da su ljudima potrebne regularne užine, i kada se ne najedu slatkiša i brze hrane, nego zdravih namirnica, rade brže i bolje.\nProslave su imperativ\nPored regularnih slavlja poput novogodišnjih praznika, rođendana, tim treba da se skupi barem jednom mjesečno nakon napornog rada. Povod može biti vrlo zanimljiv. Možete nagraditi radnika mjeseca, ili zaposlenog koji je najviše puta išao u teretanu. Kada ste posljednji put okupili tim zaposlenih, a da to nije bio praznik?\nposao poslodavac radno okruženje radno vrijeme


Čudotvorna ikona na 10 minuta od srpskog omiljenog letovališta: I Srbi na kolenima puze do nje (FOTO) | Telegraf - Najnovije vesti\n16. maj 2019 | 14:45 » 14:56\nMladi u Grčkoj se šale da je Tinos ostrvo na koje posle Mikonosa idete da okajete grehe\nCrkva Presvete Bogorodice na Tinosu; Foto: Telegraf.rs\nOstrvo u srcu Kiklada, Tinos nalazi se samo par nautičkih milja od čuvenog Mikonosa, a gotovo da ni upola onih koji su posetili Mikonos nikada nije čulo za njega.\nGovorimo o ostrvu koje je do pre deset godina bilo sinonim za verski turizam ponajviše zbog činjenice da ima preko sedamsto crkava i manastira na tako malom parčetu zemlje.\nPlato ispred Crkve Presvete Bogorodice\nTu je i svetski poznata Crkva Presvete Bogorodice u kojoj je pronađena ikona Blagovesti, odnosno Bogorodice Evangeliste nakon što je Sveta Pelagija, tada monahinja, imala viziju.\nStoga svake godine na praznik Uspenja Bogorodice ostrvo poseti na desetine hiljada ne samo pravoslavnih, već i katoličkih vernika iz Grčke i sveta i to samo da bi se poklonili ikoni za koju se veruje da je čudotvorna.\nLegenda kaže se baš nedaleko od obale Tinosa prevrnuo brod kada je čitava posada poginula. Preživela je samo jedna beba, koju je more izbacilo na obližnju plažu. Kažu da se i jedan čovek molio da mu se vrati vid, a kada se to dogodilo prvo što je video bilo je narandžino drvo. Napravio je srebrnu repliku drveta i poklonio ovoj crkvi. Takođe, kažu da je i tokom jednog brodoloma kit svojim telom zapušio rupu i tako spasao posadu od davljenja.\nCrkva u centru Pirgosa\nNemojte ni da se začudite ako za vreme hodočašća vidite ljude kako na kolenima puze od luke do crkve čitavih 800 metara u znak poštovanja prema Bogorodici, ali i kako bi se zahvalili za svoje ozdravljenje ili ozdravljenje najbližih.\nAko uzmemo u obzir visoke temperature 15. avgusta, onda je jasno da se radi o velikom izazovu.\nReligijska reputacija i zastupljeni verski turizam služili su tome da odvrate horde ostalih turista od ovog ostrva ostavljajući ga u srcu Egeja kao umetničko delo koje čeka da bude otkriveno i zapanji posetioce svojim turizmom na visokom nivou. A šta to podrazumeva? Pa, smeštaj, sjajne plaže, atrakcije, istoriju, hranu i zabavu koji su na zavidnom nivou, ali i u senci pravoslavlja.\nA Tinos je negde i pravi oksimoron. Isto ostrvo koje je toliko povezano sa pravoslavljem bilo je i mesto gde su pravoslavci morali da nauče da žive sa katolicima, ali i mesto na kojem je rođen drevni grčki duh misli i slobode, odnosno dom značajnog grčkog skulptora Janulisa Helpasa, koji je svoje skulpture izrađivao od nadaleko u svetu poznatog mermera sa Tinosa.\nS obzirom na to da je rođen sredinom 19. veka, u vreme kada niko nije razumeo njegovu umetnost, roditelji su ga proglasili psihički obolelim, nakon čega su ga prebacili u bolnicu na Krfu na „lečenje“, gde je proveo desetak godina.\nTek nakon smrti svojih roditelja Halepas postaje slobodan da bude ono što jeste i počinje da stvara najveća dela u grčkoj umetnosti, a jedno od njih je i nadgrobna ploča osamnaestogodišnje devojke koja je preminula od tuberkuloze na prvom atinskom groblju. Osim što se radi o umetničkom delu, a samim tim i o turističkoj atrakciji, i dan-danas ljudi svakodnevno ostavljaju cveće na grobu nepoznate devojke.\nU mnoštvu sela poput Isternije, Dio Horja, Kardijanija i Trijandarisa videćete toliko male crkve toliko da su neke od njih veličine makete, dovoljno da u njih stavite jednu sveću. Neka vas ni ne ne začudi činjenica da svaka plaža nosi ime jednog sveca, pa se tako jedna zove Sveti Fokas, Sveti Sostis, Sveto more, itd...\nKako do Tinosa?\nDo ostrva se može stići trajektom koji saobraća direktno iz Pireja i košta oko 38 evra u jednom pravcu. Cene smeštaja na Tinosu se kreću od 50 do 80 evra za dvokrevetnu sobu u gradu, pa i jeftinije ako se odlučite za smeštaj u nekom od sela.\nVIDEO: Na verski praznik u Grčkoj Srbi dodiruju Bogorodičine zmije\nOriginalna grčka musaka posle koje ćete polizati prste!\nPutovanja | 23 shares\nTagovi: Crkva, Grčka, Grčka ostrva, Manastiri u Grčkoj, Ostrvo Tinos, Pravoslavni vernici, Tinos, Turizam, verski turizam


Danas prve utakmice četvrtfinala Mundijala u Rusiji: Više nema tipičnih autsajdera – Sport Centar Danas prve utakmice četvrtfinala Mundijala u Rusiji: Više nema tipičnih autsajdera – Sport Centar\nPrve dvije utakmice četvrtfinala Svjetskog fudbalskog prvenstva u Rusiji na rasporedu su danas. U Nižnjem Novgorodu od 16 sati igraju Urugvaj i Francuska, dok se u večernjem terminu od 20 sati u Kazanju sastaju Brazil i Belgija.\nPoslije dva dana pauze, danas počinje završna faza Mundijala u Rusiji. Može se reći da više nema tipičnih autsajdera, iako su neke ekipe možda u ulozi blagih favorita. Ipak, kakav god rasplet da se desi u četvrtfinalu, nijedan scenario više ne bi predstavljao aposlutnu senzaciju.\nU prvom četvrtfinalnom susretu snage će odmjeriti pobjednici grupa A i C Urugvaj i Francuska.\nUrugvajci su sa maksimalnim učinkom prošli grupu u kojoj je bio i domaćin Rusija, a u osmini finala su eliminisali aktuelnog evropskog prvaka Portugal.\nSelektor Urugvaja Oskar Tabarez jučer nije želio otkriti da li će Edinson Cavani biti spreman sa četvrtfinalni okršaj sa Francuskom.\n“Ne mogu vam dati sve informacije. Ni mi ne dobijamo sve iz francuskog tima. Sve će biti poznato pred utakmicu”, rekao je Tabarez na press-konferenciji.\nCavani je izašao iz igre u utakmici osmine finala sa Portugalom zbog povrede lista.\nFrancuska je poslije neuvjerljivih partija u grupnoj fazi zablistala protiv Argentine u jednoj od najboljih utakmica završnog turnira u Rusiji (4:3).\nKylian Mbappe je sa 19 godina i šest mjeseci postao drugi najmlađi fudbaler koji je postigao dva gola na utakmici Svjetskog prvenstva, nakon čuvenog Pelea iz 1958. godine. Trikolori čekaju na plasman u polufinale još od Mundijala 2006. kada su igrali finale.\nOd 20 sati na Kazan Areni odigrat će se duel dvije selekcije koje do sada u Rusiji nisu doživjele poraz.\nBrazilci su tempirali formu i igraju sve bolje kako turnir odmiče, dok su Belgijanci prvi veliki izazov imali tek u osmini finala protiv Japana koji je do 70. minute imao prednost od 2:0.\nBelgijanci su u dramatičnoj završnici sa tri gola uspjeli preokrenuti rezultat i plasirati se među osam najboljih.\nSelektor Brazila Tite izjavio je da je protivnik toga da se utakmice odlučuju izvođenjem jedanaesteraca, ali da su njegovi fudbaleri vježbali penale pred duel sa Belgijom.\n“Izvođenje penala je nešto veoma teško. Fudbalska utakmica nikada ne bi trebalo da se završi šutiranjem sa bijele tačke. Ne vidim to kao validan rezultat. Ali, ne znam šta da predložim umjesto toga”, rekao je Tite na konferenciji za novinare u Kazanju.\nPetorostruki šampion svijeta je do sada četiri puta na mundijalima bio učesnik penal serije.\nBrazilci su na penale eliminisani 1986. godine, nakon čega su redovno prolazili dalje, uključujući i finale Mundijala 1994. kada su podigli trofej svjetskog prvaka.\nKladionica Lutrije BiH nudi slijedeće kvote na moguće ishode ovih utakmica:\nUrugvaj – Francuska (kvote Lutrija BiH: 1 – 3.77; X – 3.10; 2 – 2.05)\nBrazil – Belgija (kvote Lutrija BiH: 1 – 2.15; X – 3.20; 2 – 3.60)\nbelgijabrazilfrancuskasvjetsko prvenstvo 2018urugvaj\nAutor: Mirsad RAŽANICA, mar 25, 2019\nPrva četiri mjesta drže fudbaleri: Šta mislite ko su najplaćeniji francuski sportisti?\n(VIDEO) Šta uradi, majstore? Mbappe na sramotan način pokušao izboriti jedanaesterac\nNetačno je da Francuzi čekaju plasman od 1998. Igrali su finale 2006. Jedino ako nisu iz četvrt finala prošli dalje haha\nTuzla City jača za tri važna igrača pred teško gostovanje na Bilinom polju\nNemanja Gordić ušao u historiju ABA lige, brzo stigla i čestitka\nMasters Monte Carlo: Đoković s pola gasa slavio protiv Fritza, eliminisan Tsitsipas\nBanjalučani najavili veliki derbi: Mi smo Borac i to ćemo pokazati u subotu\nLlorente o golu odluke u Mančesteru: Lopta je dodirnula moju šaku\nIznenadni dolazak legende: Vahid Halilhodžić posjetio svoj Velež\n(FOTO) Osim planirao u igru ubaciti Zajmovića, ali zbog bizarnog propusta nije mogao


Savez za pobjedu: Srpska po mjeri naroda (video) | Kozarski Vjesnik - Radio televizija Prijedor\nHome / Izbori 2018 / Savez za pobjedu: Srpska po mjeri naroda (video)\nSavez za pobjedu: Srpska po mjeri naroda (video)\nKandidat Saveza za pobjedu za predsjednika Republike Srpske, Vukota Govedarica, na centralnoj tribini u Prijedoru, rekao je da ova koalicija otkazuje centralni predizborni skup u Banjaluci koji je najavlјen za 5.oktobar. -Imajući u vidu da je stanje alarmantno, zajedno sa mojim prijatelјima Borenovićem, Čavićem, Ivanićem i našim štabovima, poslije našeg obraćanja javnosti, ozbilјno smo razmotrili situaciju i donijeli odluku da ne održimo završnu tribinu u Banjaluci- rekao je Govedarica.\nKampanja koja je iza nas, protekla je u dobroj atmosferi i okruženju, ocijenio je na predizbornom skupu u Prijedoru, kandidat Saveza za pobjedu za srpskog člana Predsjedništva BiH Mladen Ivanić. -Evidentno je da se narod oslobodio straha i da hoće zaista istinske promjene i ja i gospodin Govedarica pobjeđujemo, ne zato što se mi nešto borimo već zato što to narod hoće- dodao je Ivanić.\nOvdje smo da od građana Prijedora zatražimo povjerenje na ovim izborima i da im kažemo da ćemo poslije 8. oktobra stvarati novu Republiku Srpsku, rekao je nosilac liste SDS-a za Predstavnički dom Parlamentarne skupštine BiH u IJ1 Dragan Mektić. -Trebamo Srpsku koja će biti po mjeri vlastitom narodu, koja će stvarati prioritete i potrebe naroda a ne otuđiti se od naroda i putem diktature jednog otuđenog režima vladati Republikom Srpskom – naglasio je Mektić.\nNa predizbornom skupu Prijedoru, kandidat SDS-liste za Predstavnički dom Parlamentarne skupštine Bosne i Hercegovine, Slobodan Stanić, rekao je da je zadovolјan odzivom građana na tribinama na kojima se predstavlјaju kandidati ove liste dodajući da smatra da trenutna vlast nije radila u interesu građana.\nPredsjednik Narodnog demokratskog pokreta, Dragan Čavić rekao je da nisu istiniti navodi o nesrećama koje bi mogle da se dogode u narednim danima. Odbacio je mogućnost da NDP sa koalicionim partnerima pokuša da destabilizuje Srpsku na dan izbora. – Istorija je davno pokazala da svako ko je vladao u strahu sa vlasti je otišao u najvećem strahu – naglasio je Čavić.\nNosilac liste PDP-a za Predstavnički dom Parlamentarne skupštine BiH iz izborne Jedinice 2, Branislav Borenović rekao je da 7. oktobra, razumno i demokratski, Partija demokratskog progresa ide u sigurnu pobjedu .-Mi od osmog oktobra krećemo sa velikom obnovom RS. I ekonomskom, demografskom ali i moralnom i zato je izuzetno važno da veliki broj naših lјudi, našeg naroda, naših građana, izaberu Mladena Ivanića i Vukotu Govedaricu – rekao je Borenović.\nNa predizbornom skupu u Prijedoru, nosilac liste SDS – SRS RS – SRS za Narodnu skupštinu Republike Srpske u IJ1 , Milan Tubin, zahvalio je građanima što su podržali ovu tribinu i masovno se odazvali. -Mislim da smo pokazali da se grad Prijedor probudio i da dolaze nova vremena. Od ponedjelјka ćemo ustati sa novim predsjednikom Republike Srpske gospodinom Vukotom Govedaricom – rekao je Tubin.\nKandidat PDP-a za poslanika u NS RS iz Izborne jedinice 1, Dalibor Grabež, na centralnoj tribini u Prijedoru istakao je da ova stranka spremno dočekuje izbore.- Ponudili smo program obnove RS za građane koji su to sa oduševlјenjem prihvatili, očekujemo najbolјi izborni rezultat PDP-a u Srpskoj – dodao je Grabež.\nNa centralnoj tribini Saveza za pobjedu u Prijedoru poručeno je da ova koalicija ima jasan, konkretan i realan plan obnove Srpske uz rad, odgovornost i stručnost.\nNASTAVLJENA KAMPANJA MUP-a RS „RASTIMO SIGURNO“ (video)\n14:23 23 maj 2019\nSmotra mladosti i ljepote U TOKU MATURSKE PROSLAVE\n13:05 23 maj 2019\nODRŽANI MAJSKI SUSRETI MLADIH PJESNIKA (video)\n11:07 23 maj 2019\nRepertoar kina “Kozara” od 23 – 29. maja 2019. godine\n9:05 23 maj 2019\nNASIP U GOMJENICI PONOVO UZBURKAO STRASTI (video)\n15:34 22 maj 2019


Uši / Ilustracija, Foto: Profimedia\nObjavljeno: 19.12.2019. 19:15h\nPrema studijama, spojena ušna resica jeste recesivna nasledna osobina. Odvojena ušna resica dominantna je osobina u nasleđivanju.\nReleksologija uha efikasna je kao i refleksologija stopala ili dlana za oslobađanje od stresa i bolova. Više od 200 akupunkturnih tačaka na uhu povezano je sa različitim organima i skeletno-mišićnim sistemom. Pritisak na ove tačke može pomoći da se rešite mnogih zdravstenih problema, kako fizičkih, tako i emocionalnih. Većina delova tela i organa se poklapa sa nerođenim detetom u fetalnom položaju.\nMasiranjem određenih tačaka na uhu možete rešiti jednostavne probleme sa zdravljem, kao što je glavobolja. Ipak, za ozbiljnije zdravstvene probleme, najbolje je da se obratite lekaru ili specijalnim ordinacijama za akupunkturu i refleksologiju.\nUšiCrvene ušiBolestZdravstvena studijaNerološka vezaDijagnoza


Nagrade za filantropiju Iskra 2018 dodeljene u Crnoj Gori | Giving Balkans\nBlažo je iseljenik iz Crne Gore, koji trenutno živi u SAD i redovno pomaže ljudima u Crnoj Gori, pogotovo onima koji žive na Cetinju, gradu iz kog potiče. Prošle godine jednu porodicu je pomogao sa 10.000 EUR i troje mladih muzičara sa 3.000 EUR, a ovog septembra donirao je 30.000 EUR za 6 socijalno ugroženih cetinjskih porodica.\nSpecijalna nagrada za životno delo – Sofija Klikovac\nSofija, po struci defektolog, dala je veliki doprinos predškolskom vaspitanju i obrazovanju u Crnoj Gori - nakon odlaska u penziju 2000. godine za sobom je ostavila čak 17 objekata jaslica i vrtića. Ipak i danas ona nastavlja da se bavi humanitarnim radom, kroz veliki broj akcija, a uz to nastavlja da pruža podršku razvoju sistema obrazovanja.\nIzmeđu ostalih aktivnosti, udruženje je pomoglo kupovinu opreme za zdravstvene ustanove u Crnoj Gori sa 75.000 EUR, NVO "Olakšajmo život djeci sa posebnim potrebama" iz Rožaja donirano je motorno vozilo vrednosti oko 20.000 EUR, a opštini Petnjica čistač snega od oko 25.000 EUR. Socijalno ugroženim porodicama do sada su pomogli sa oko 25.000 EUR, dok je u raznim akcijama pokrenutim za potrebe lečenja pojedinaca, prikupljeno oko 10.000 EUR.\nBanka po 4. put prima nagradu ISKRA, a za prioritete društveno odgovornog poslovanja ove banke u Crnoj Gori postavljeni su obrazovanje i zdravstvo. Jedna od skorijih donacija u te svrhe bila je donacija projektora i platna školi u Bijelom Polju, a banka je u prethodnih 10 godina, u Crnoj Gori donirala preko 500.000 EUR u dobrotvorne svrhe.\nELKO Tim je ovu nagradu primio i 2009. godine a njihov doprinos ogleda se između ostalog u pružanju stipendija za decu, opremanje laboratorije Elektrotehničkog fakulteta, obezbeđivanje praksi za učenike srednje škole, kao i sproveženje različitih inicjativa za zaštitu životne sredine.\nOvo malo porodično preduzeće postalo je čuveno širom Crne Gore zbog svoje akcije “Osmijehom oboji dom”, koja traje već 4 godine, i putem koje se renoviraju i ulepšavaju domovi socijalno ugroženih porodica.\nGlavni fokus kompanije, kad je u pitanju društveno odgovorno poslovanje je stvaranje i promovisanje obrazovnih mogućnosti u oblasti tehnologije, posebno za decu. Već 10 godina, organizuju DoMEnovu školu programiranja, kroz koju je do sada prošlo više od 1.000 polaznika, dok je Letnju školu pohađalo skoro 200 dece. U tu svrhu do sada je uloženo preko 80.000 EUR.\nPored glavnih nagrada, dodeljena su i posebna priznanja za individualni doprinos, a ko su dobitnici možete pročitati ovde.


Đilas na tribini u sali bez grejanja: Gradska vlast mora da brine o građanima | Insajder\n"Gradska vlast mora da brine o svojim sugrađanima. I zato ćemo da gradimo obdaništa i biće besplatna. Gradićemo škole, učenici će dobijati besplatne udžbenike, imaćemo po jednog zdravstvenog radnika i školskog policajca u svakoj školi. Mladi bračni parovi dobijaće 150 evra za stanarine ili za stambene kredite", rekao je Đilas.\nOn je rekao da brigu o zaposlenima u školstvu, zdravstvu i prosveti treba preneti u beogradsku nadležnost.\n"Kada prebacimo to na grad, povećaćemo im plate za 15 odsto. Kada odu u penziju, ako imaju manje od 20.000 dinara, grad će dodati još jednu penziju u tom iznosu. I na kraju ulagaćemo u rađanje malih ljudi Beograda, koji će postati veliki - uvešćemo četvrti besplatni pokušaj vantelesne oplodnje", rekao je Đilas.\n"Nemojte da bilo ko kaže da nema para da brinemo o ljudima. Naša dužnost je da brinemo o ljudima Beograda i mi ćemo to činiti", rekao je Đilas, piše u saopštenju.


SERGEJ POTPISUJE NOVI UGOVOR SA BITNOM PROMENOM! Plata će mu biti veća, ali jedna stavka je veliko iznenađenje - Informer\nJedan od najboljih fudbalera Lacija prošle sezone Sergej Milinković Savić gotovo sigurno će potpisati u jednom od narednih dana novi ugovor sa rimskim klubom prema kome će zarađivati 3.000.000 evra godišnje, ali koji neće sadržati jednu bitnu stavku\nNaime, na tržištu veoma popularni reprezentativac Srbije, za koga su se u letnjem prelaznom roku interesovali evropski velikani, prema novom ugovoru neće imati otkupnu klauzulu, odnosno cenu ispod koje ne može da napusti "Olimpiko".\nSergej je ove sezone standardan u Laciju, sa kojim osim domaćeg prvenstva i kupa nastupa i u Ligi Evrope, a osim njega predsednik "nebeskoplavih" Klaudio Lotito planira da učini isto i sa napadačem Ćirom Imobileom.\nugovor Lacio klauzula Sergej Milinković Savić\n21:40 Fudbal 1\nNJEMU JE UVEK DOBRO! Ugo Ljoris ima najluđu klauzulu u ugovoru na svetu!\nVIDIĆ HVALI ZEMLJAKA: Sergej vredi i više od 100 miliona evra!


Symantec pozicioniran kao lider u Magičnom kvadrantu platformi za zaštitu krajnjih tačaka | ITIPO\nČlanak je dodao: Administrator | Datum objave: 24. januar, 2011\nSrodne teme: Symantec\nKorporacija Symantec objavila je da ju je Gartner Inc. postavio kao lidera u liderskom kvadrantu u analizi "Magični kvadrant za platforme za zaštitu krajnjih tačaka u mreži" za 2010. godinu.\nSymantec pozicioniran kao lider u Magičnom kvadrantu platformi za zaštitu krajnjih tačaka\n"Briga o boljem upravljanju i održavanju softvera predstavlja ključ za smanjenje mogućnosti napada i zaštitu korisnika od napada putem društvenog inženjeringa", stoji u izveštaju Magic Quadrant for Endpoint Protection Platforms, koji pozicionira proizvođače na osnovu njihove sposobnosti izvršavanja i potpunosti vizije. "Kontrola aplikacija, upravljanje konfiguracijama, otkrivanje i neutralisanje ranjivosti najdelotvornije su forme zaštite od zlonamernog softvera i većine pretnji".\n“S obzirom da se reljef bezbednosti brzo menja, tradicionalni pristupi bezbednosti ne uspevaju da pruže zaštitu od novih sofisticiranih napada”, rekao je Art Gililend, potpredsednik Symantecove grupe za bezbednost velikih poslovnih sistema. “Verujemo da naša pozicija u Gartnerovom magičnom kvadrantu za zaštitu krajnjih tačaka potvrđuje liderstvo u izvršavanju i viziji kod naših sveobuhvatnih i integrisanih bezbednosnih rešenja koja pružaju zaštitu i alatke potrebne da se efikasno zaustave najnoviji napadi zlonamernog sofvera”.\nSymantec Endpoint Protection integriše antivirus, antispajver, zaštitni zid na desktop računaru, prevenciju upada, kontrolu uređaja i aplikacija i, opciono, kontrolu pristupa mreži, i predstavlja neprevaziđenu odbranu od zlonamernih programa za laptop i desktop računare i servere. Ove esencijalne bezbednosne tehnologije potpuno se integrišu u jedinstvenom agentu i upravljačkoj konzoli, povećavajući zaštitu i pomažući da se smanje ukupni troškovi posedovanja rešenja. Symantec je nedavno lansirao Symantec Protection Center (SPC), koji predstavlja mesto za centralizovano upravljanje i kontrolnu tablu za više Symantecovih bezbednosnih proizvoda (Web Gateway, Critical Systam Protection i Endpoint Protection). Symantec pruža odličnu kontrolu portova i uređaja, sinhronizaciju sa mobilnim uređajima i najbolji zaštitni zid u odnosu na bilo kog drugog proizvođača.\nDa bi odgovorio na sve izazove koje donosi bezbednost krajnjih tačaka, a koji nastaju kao rezultat sve kompleksnijih IT infrastruktura, virtuelizovanih okruženja i sve većeg korišćenja IT-ja, Symantec je konzistentno povećavao svoju ponudu u oblasti bezbednosti krajnjih tačaka iz perspektive tehnologije, efikasnosti i performansi. U nekoliko nedavnih testova gde su se merile performanse ovakvih rešenja koje je sproveo PassMark Software, Symantec Endpoint Protection nadmašio je konkurentske proizvode.\nO poslovnim rešenjima iz Symanteca\nSymantec pomaže organizacijama da obezbede i upravljaju svojim svetom informacija nudeći rešenja za bezbednost krajnjih tačaka, bezbednost sistema elektronskih poruka, web bezbednost, zaštitu podataka i upravljanje bezbednošću.\nO Magičnom kvadrantu\nGartner, Inc. je 2010. godine zaštitio autorska prava za izveštaj Magic Quadrants i u ovoj vesti u originalu, koristi se uz dozvolu. Magični kvadrant je grafičko predstavljanje tržišta za određeni vremenski period. Odslikava Gartnerovu analizu u kojoj se procenjuje u kojoj meri određeni proizvođači zadovoljavaju kriterijume za to tržište, na način definisan od strane Gartnera.\nSymantec srodne teme\nSymantec i VMware ubrzavaju virtuelizaciju kritičnih poslovnih sistema i nude bezbedan prelazak na oblak\nSymantec nudi novu zaštitu i upravljanje mobilnim uređajima\nNovi Symantec Backup Exec 2012 i NetBackup 7.5 zvanično u prodaji\nSymantec i u 2012. u liderskom kvadrantu Gartnerove analize bezbednosnih rešenja\nSymantec Messaging Gateway 9.5 personalizuje zaštitu od neželjene elektronske pošte\nSymantec Endpoint Protection 12 pruža bezbednost bez premca uz još bolje performanse\nNovi Backup Exec 2012 predstavljen Symantec partnerima


Far levi za Volkswagen Caddy od 2010. do 2015. god. | Topcena-Autodelovi\nFar levi za Volkswagen Caddy od 2010. do 2015. god. / Dogovor\nProdaja polovnih orginalnih auto delova za automobile novije generacije. U porukama bi bilo poželjno da pošaljete sliku dela koji tražite ili njegovu šifru. Pogledajte našu radnju i uverite se u veliki broj delova za novije generacije vozila svih marki i modela. U našem asortimanu možete pronaći branike, farove, stop svetla, haube, krila, vrata, krovove, šofer šajbne, brave hladnjake, vezni lim, turbine, zamajce, poluosovine, menjače, alternatore, turbine, kompresore klime, creva, klipove, radilice, egr ventile, usisne grane, kartere, prednji most, zadnji most, siti servo, letve volana, viljuške, amortizere, glavčine, ležajeve, enterijere, instrument table sa jastucima, motorne računare, ključeve, bravice, felne, gume, Hauba, krilo, krila, branik, šina branika, greda, vezni lim, koš, stranica, stub, hladnjak, interkuler, ventilator, far, farovi, stop, stopovi, xenon, maglenka, migavac, maska, most, kolevka, rame, spona, viljuška, letva volana, amortizer, glavčina, opruge, dizne, dizna, motor, klip, radilica, blok, glava motora, bregaste, karter, pumpa, turbina, kompresor, remenica, alternator, anlaser, servo, crevo, vakum, zamajac, kvačilo, menjač, manelni, automatski, automatik, tabla, jastuci, air bag, pojas, zatezač ispaljivač pojasa, klima, reostat, elektronika, abs, sedišta, enterijer, Tapaciri, senzor, centrala, relej, trafo, balast, navigacija, egr, klapna gasa, usisna grana, izduvna grana, šuspleh, potkrilo, vrata, staklo, šoferka, šoferšajbna, brava, špialter, cilindar, podizač, retrovizor, gepek, roletna, rezarvoar, motoric brisača, vanos, poluosovina, diferencijal, kardan, reduktor, felne, gume VW906013 2K5941005A I još mnogo toga. Za više informacija pozovite broj: 064 981 0 981


Više od 65% radnog zakonodavstva usklađeno sa propisima EU\n30.07.2014. Više od 65 odsto radnog zakonodavstva u Srbiji je usklađeno sa propisima i zakonodavstvom EU, izjavio je pomoćnik ministra za rad Zoran Lazić. Lazić očekuje da bi do kraja 2016. godine oblast rada u potpunosti mogla da bude usaglašena sa evropskim propisima. Lazić je, na stručnom skupu "Sprovođenje novina iz Zakona o radu u cilju unapre...\nOrbović: Otvoreno pismo Aleksandru Vučiću\n29.07.2014. Predsednik Saveza samostalnih sindikata Srbije Ljubisav Orbović je, povodom medijske i svake druge hajke protiv njega i sindikata, uputio otvoreno pismo predsedniku Vlade Srbije, zatraživši od njega da doprinese da se zaustave dalji pokušaji kreiranja javnog mnjenja širenjem laži i kleveta. Poštovаni Predsedniče Vlаde, &n...\nStupaju na snagu izmene zakona o radu i PIO\n29.07.2014. Izmenjeni Zakon o radu i izmene i dopune Zakona o penzijskom i invalidskom osiguranju danas stupaju na snagu. Izmenjeni Zakon o radu, jedan je od prva dva reformska zakona koji će omogući veću zaposlenost, nove investicije, smanjenje sive ekonomije, a prvi pozitivni efekti, prema najavama nadležnih, mogli bi da budu vidljivi već naredne godine. To praktično...


[es] - Dva Quarka u mrezi? (hitno)\n[es] :: Izdavaštvo :: Dva Quarka u mrezi? (hitno)\nDva Quarka u mrezi? (hitno) 16.11.2003. u 12:23 - pre 219 meseci\nKako naterati dve kopije kvarka da rade u mrezi istovremeno? Probao sam i razlicite verzije (na jednom kompu 5.0 a na drugom 6.0) i opet ne rade...\nRe: Dva Quarka u mrezi? (hitno) 16.11.2003. u 17:06 - pre 219 meseci\nAko se dobro sećam, potrebno je da bude različiti serijski broj na kopijama... mada nisam više siguran, taj problem je imao prijatelj a ne ja.\nP.S. Šta će ovo u grafici?\nRe: Dva Quarka u mrezi? (hitno) 18.11.2003. u 07:29 - pre 219 meseci\nOstavi samo NetBEUI protokol u mrežnoj vezi. Ovo je vrlo loše rešenje sa stanovišta bezbednosti ukoliko se nekoa od ovih mašina kači na net (još ako je 9x...), ali ti 100% rešava problem 2 kopije quarka.\nRe: Dva Quarka u mrezi? (hitno) 19.11.2003. u 19:05 - pre 219 meseci\nZar taj problem još uvek postoji?\nZar već sa 4.0 to nije prestalo?\nJa imam mrežu i identičan Quark 5.0 na četiri računara i apsolutno nikakvih problema.


15 zlatnih trenutaka srpskih sportista koji su promenili istoriju španskog sporta - LookerWeekly.com magazin\nCELEBRACION COPA LIGA ATLÉTICO DE MADRID Madrid, 30-9-1996.- En el estadio Vicente Calderón y poco antes de iniciarse el partido contra el Hércules, el Atlético recibió de manos del presidente de la federación española de futbol la Copa de campeón de la Liga 95-96. En la foto el capitán del equipo, Roberto Solozabal, recoge la copa; a la izq. el entrenador Radomir Antic y el presidente del conjunto rojiblanco, Jesús Gil (de espaldas)y Simeone. A la izq, Carlos Aguilera, Ezquerro,Bejbl y Pantic, EFE/J.M.Pastor/aa\nNa koji način su talentovani srpski sportisti promenili istoriju španskog sporta posetioci Instituta Servantes moći će da saznaju na predavanju koje će u četvrtak, 5. jula sa početkom u 17:30 časova, održati čuveni sportski novinar Aleksandar Miletić, kustos izložbe „Junaci sporta“.\nMiletić će ovom prilikom posetioce provesti kroz istoriju španskog sporta, izdvajajući prelomne trenutke za koje su bili zaslužni sportisti poreklom iz Srbije. Osim toga, on će govoriti i o važnosti Španije u svetu sporta na globalnom nivou, ne samo zbog izuzetnih rezultata njenih sportista, već i zbog što se ova zemlja smatra izvanrednom destinacijom za razvoj profesionalne sportske karijere na visokom nivou.\nNaš proslavljeni košarkaš Aleksandar Saša Đorđević u Španiji je proveo neke od svojih najlepših, ali i najtežih trenutaka u karijeri, poput onih 1999. godine koje i danas dobro pamti: „Kad su pale prve bombe, želeo sam da se vratim u Srbiju, ali su mi roditelji rekli: ’Ostani tamo, jer odatle možeš svojim uticajem više da pomogneš!’ Mi, srpski igrači u Španiji, tog proleća u znak protesta igrali smo bez prezimena na dresovima, a španski klubovi su nas podržavali u tome. Uoči revanša finala Kupa Koraća, posle ubedljivog poraza od Estudijantesa u Madridu (93:77), iz kluba su mi rekli da ću dobiti specijalnu nagradu ukoliko Barselona osvoji trofej. Kad smo to uspeli (97:70), dali su mi transparent ’Stop The War’ (Zaustavite rat) koji sam na parketu podigao visoko iznad glave. U istoj toj dvorani sledeće godine sam sa Realom osvojio titulu prvaka Španije, posle pobede u majstorici.“\nIzložba fotografija „Junaci sporta“, koja beleži blistave trenutke iz karijera najvećih zvezda španskog i srpskog sporta, biće otvorena 5. jula u 19 časova u galeriji Instituta Servantes u Beogradu. Od Rafaela Nadala, Karoline Marin, One Karbonelj i Andresa Inijeste do Aleksandra Đorđevića, Radomira Antića, Peđe Mijatovića, Save Miloševića ili Darka Kovačevića, izvanredni talenti koji su obeležili ne samo sportsku istoriju Srbije i Španije, već i cele Evrope, predstaviće se beogradskoj publici ovog leta kroz fotografije koje čine deo bogate arhive španske Agencije EFE.\nDobitnik nagrade Udruženja sportskih novinara Srbije za „Najboljeg novinara 2013“ godine, kustos izložbe Aleksandar Miletić (1972) bio je dopisnik lista „Politika“ na više od dvanaest velikih međunarodnih takmičenja, uključujući i Olimpijske igre u Pekingu 2008, Londonu 2012. i Rio de Žaneiru 2016. godine. Autor je šest knjiga, uključujući i „Džez basket“, koja je doživela svoju televizijsku verziju pod nazivom „Bili smo šampioni sveta“ i o kojoj je snimljen dokumentarni film. Scenarista je u raznim sportskim dokumentarnim filmovima i televizijskim programima posvećenim srpskim sportistima koji su ostavili dubok trag u španskom sportu, poput Aleksandra Đorđevića, Željka Obradovića, Svetislava Pešića i drugih.\nU saradnji sa novinskom agencijom EFE ovu izložbu, koja će biti otvorena do sredine septembra, organizuju Institut Servantes i Ambasada Španije u Beogradu.Ulaz je besplatan.\nfoto: Radomir Antić aplaudira dok kapiten Atletiko Madrida Roberto Solosabal diže trofej sa saigračima (Foto – Arhiva agencije EFE, 1996)


STBiH: Prvi virtuelni protest "Slobodni za praznike" 29. aprila - Privredna štampa\nSTBiH: Prvi virtuelni protest “Slobodni za praznike” 29. aprila\nSindikat radnika trgovine i uslužnih djelatnosti Bosne i Hercegovine (STBiH) organizirat će 29. aprila, tačno u podne virtuelni protest pod nazivom „Slobodni za praznike“. Cilj protesta je ukazati na potrebu da i radnici i radnice u sektoru trgovine i usluga imaju pravo provesti praznike sa svojim porodicama.\n„Naš virtuelni protest je i svojevrstan eksperiment kojim želimo testirati da li je pasivnost građana Bosne i Hercegovine vezana samo za konvencionalne metode borbe za vlastita prava. Želimo vidjeti kako će reagirati na ovaj novi, moderni i današnjim uvjetima života prilagođen angažman za vlastiti i boljitak drugih, te pokušati na ovaj način osigurati sebi oruđe i podršku u zagovaranju toliko neophodnih promjena“, ističe Beširović.\nPUFBiH: Rok za podnošenje poreznih prijava je 1. april 2019. godine


Donohju - Svirao sam svuda Centralna Amerika, Evropa, Afrika ali zapravo baš volim kada sam na Balkanu - kaže za naš portal Rajan.\nDonohju - Živeo sam u New Orleansu kao mlad, nekako sam dospeo da nastupam u Nemačkoj i onda sam 15-ak godina išao tamo-vamo između Orleansa i Evrope. Srbija, barem ono što sam video, a najviše mislim na Beograd i Novi Sad, ima publiku za ROOTS BLUES. Primećujem i da ovde, na radiju i u medijima, preovladava neka vrsta obrađene moderne muzike. Novije generacije zapravo i nemaju razvijen osećaj za pravu muziku. Mnogo nastupam sa ljudima koji izvode svoju muziku i vidim da ova muzika ima i uvek nađe svoju publiku... iako nije popularna i rasprostranjena u medijima kao drugi žanrovi.\nDonohju - Ne baš. Mislim da je ROOTS BLUES emotivniji i da ljudi, koji su iskusili više u životu. i ostvarili većinu veza sa životnim događajima, prepoznaju temu bluza i postaje im bliskija. Takođe je bluz stvar raspoloženja. Sviram bluz ali poslednjih godina uz muzičke uticaje sa ovih prostora svoju muziku doživljama više kao folk.\nDonohju - Neko vreme sam svirao u Mađarskoj. U Rumuniji i čak pre neki dan u Bačkoj Palansi nastupao sam prijateljem romskog porekla. Izvrstan je muzičar, a ja sam faciniran romskom muzikom. Pre desetak godina sam sa misionarima u Slovačkoj proveo dve nedelje u jednom simorašnom gradu. Sreo sam čergare koji sviraju i šire pozitivne vibracije. Igrom slučaja završio sam sa njima i od tada često inspiraciju tražim u romskoj muzici.\nDonohju - Za festival sam čuo kada sam došao ovde, pretpostavljam da se radi o pozitivnoj stvari i da bih se uklopio u festival. Kako sam razumeo tu se radi o skupu muzičara gde se na sceni stapaju muzički zvuci različitih kultura i sa različitih strana sveta. Mislim da bih se savršeno uklopio i voleo bih da posetim festival. Sviram ROOTS BLUES ali volim da kažem da sviram svetsku muziku\nDonohju - Zadovoljan sam svirkom i publikom. U nekom trenutku je publika malo bila glasnija u razgovoru ali pretpostavljam da je to tako kod vas. Vidim da su bili zadovoljni i tapšali su, što je dobro. Publiku imate, samo još malo više ovakvih nastupa, i ljudi će se navići - rekao je za GMinfo Rajan Donohju.\nRajanova gitara i vokal korenima su duboko u tradiciji bluza, a zvuk je jedinstven. Sa Rajanom su u PUB-u nastupili Miodrag Mika Pavlović - gitara i Bojan Ubiparib - usna harmonika.


DUNAV osiguranje dobilo priznanje Festivala Mokranjčevi dani | Moja polisa\nManifestacija „Mokranjčevi dani“, koja se održava u čast jednog od najpoznatijih srpskih kompozitora Stevana Stojanovića Mokranjca, završena je 21. septembra u Negotinu izvođenjem opere „Karmina Burana“ i dodelom priznanja.\nMeđu tradicionalnim prijateljima koji pomažu održavanje „Mokranjčevih dana“, najstarijeg festivala klasične muzike u Srbiji, je i kompanija DUNAV osiguranje koja duže od petnaest godina podržava tu kulturnu manifestaciju.\nU ime Kompanije, na svečanosti povodom završetka 53. „Mokranjčevih dana“, priznanje je u ime DUNAV osiguranja primio direktor Glavne filijale DUNAV osiguranja u Zaječaru Branimir Jovanović.\nKako saznajemo u DUNAV osiguranju, – uspešna saradnja kompanije sa organizatorima manifestacije i Domom Kulture u Negotinu će se nastaviti i u narednim godinama.\nTokom sedmodnevnog trajanja manifestacije posetioci i ljubitelji klasične muzike mogli su da uživaju u brojnim koncertima, besedama, izložbama, seminarima i panelima o Mokranjcu i značaju klasične muzike.\nWIENER STADTISCHE osiguranje: Inovacije, razvoj proizvoda i komunikacija sa osiguranicima


Jurica Pađen i "Aerodrom" promovisali novi album "Dnevni rituali" - Unija Diskografa Srbije\nJurica Pađen i “Aerodrom” promovisali novi album “Dnevni rituali”\nObjavljeno Decembar 23, 2019\nJurica Pađen i njegov bend “Aerodrom” promovisali su u petak u beogradskom “Jugotonu” novi album “Dnevni rituali”, u izdanju “Kroacije rekords”. Na disku je 13 pesama, od kojih je nekoliko njih već odavno zaživelo po regionalnim radio-stanicama – “Ja te jednostavno volim”, “Neka bude”, “Titanik”… U spotu za aktuelni singl “Sunce mi se smije” vide se kadrovi s majskog koncerta na zagrebačkoj “Šalati”, kojim je Pađen obeležio 40 godina karijere.\nJurica Pađen, Foto: Promo\nS nesmanjenim entuzijazmom, i sa mladalačkim osmehom, kao nekad kad je u zlatnu riznicu muzike na ovim prostorima upisao hitove “Fratelo”, “Obična ljubavna pjesma”, “Stavi pravu stvar na pravo mjesto”, “Digni me visoko”, “Kad misli mi vrludaju” i mnoge druge, Jurica priča o aktuelnom izdanju.\n– Novi disk se polako nadograđivao – kaže Pađen. – Neke pesme su snimljene dok druge još nisu ni postojale. Brusili smo album dok nije poprimio oblik s kojim smo mi bili zadovoljni. Radili smo singl po singl, zaključno sa najavnim, “Sunce mi se smije”, i onda smo ostatak pesama dodali, da ljudi ne bi kupovali disk sa sedam pesama (smeh). Nismo bili pritisnuti rokovima, nemamo ogromne tiraže da svi cupkaju i požuruju nas, već fino radimo u miru Božjem.\nU skladu sa nazivom albuma, Pađen za “Novosti” kaže:\nImam, naravno, svoje dnevne rituale, kao i svi drugi ljudi. Moji su – kafa, novine, druženje, gitara, bar sat vremena dnevno.\nOvde je već neminovna asocijacija na stari hit “Što si u kavu stavila”.\nViše niko ništa ne stavlja, brate – smeje se Jurica. – Ja – vrlo malo šećera, i malo dobre energije.\nPađen poredi “Dnevne rituale” sa prethodnim izdanjem iz 2012.\nMislim da je kao “Taktika noja”, samo malo pojedinostavljen, pristupačniji. Ima i elemenata albuma “Tango bango”, “Obične ljubavne pjesme”. Sve sam to, u suštini, ja.\nUtisci sa velikog, slavljeničkog koncerta su još uvek sveži.\n“Šalata” je bila puna, ne i rasprodata, ali, s obzirom na to da su tog dana u Zagrebu održana četiri velika, besplatna koncerta, ispalo je super.\nNovi koncert u rodnom gradu, sad povodom promocije albuma, zakazan je za 22. februar 2020, a kad je Beograd u pitanju…\nPlaniramo to, svakako, naredne godine. Trebalo bi da idemo i na turneju po Severnoj Makedoniji sa Tihomirom Popom Asanovićem, što mi je velika čast.\nBoy Harsher dolazi u Zagreb\nDivna Ljubojević i hor „Melodi“ oduševili publiku na Kolarcu


16.04.2021 u 08:45\nObjavljen snimak još jednog policijskog ubistva u SAD – žrtva dete od 13 godina\nČIKAGO – Zvaničnici američkog grada Čikaga su prikazali video snimak kamere sa tela policajca na kojem se vidi kako pripadnik zakona puca i ubija dečaka (13) Adama Toleda pre dve godine, koji je, kako deluje na snimku, u tom trenutku podizao ruke. Devetominutni video kamere Erika Stilmana (34) pokazuje kako je policajac izašao iz patrolnog automobila i trčao u 2.30 posle ponoći za Toledom u maloj ulici u meksičkom kraju na zapadu Čikaga, preneo je Tanjug. Na snimku se potom čuje kako Stilman viče Toledu „stani”, pre nego što ga je uhvatio i naredio mu da podigne ruke. Toledo je podigao ruke pre nego što je Stilman ispalio metak i onda je potrčao ka dečaku, koji je pao na zemlju. „Ispaljeni meci, ispaljeni meci. Dovedite brzo ambulantna kola ovde. Ostani sa mnom, ostani sa\n15.04.2021 u 17:49\nGeneralna proba završnice združene taktičke vežbe sa bojevim gađanjem „Odgovor 2021” održana je danas na poligonima Pasuljanske livade i Orešac, saopštilo je Ministarstvo odbrane. Generalnoj probi prisustvovali su potpredsednik Vlade i ministar odbrane Nebojša Stefanović, ministar unutrašnjih poslova Aleksandar Vulin i načelnik Generalštaba Vojske Srbije general Milan Mojsilović. Na poligonu Orešac je prikazana sposobnost specijalnih jedinica Vojske i policije za izvođenje protivterorističke akcije i rešavanje talačke situacije a na „Pasuljanskim livadama” su jedinice Kopnene vojske, RV i PVO, Žandarmerije i Helikopterske jedinice MUP-a prikazale postupke ojačane borbene grupe u odbrani s prelaskom u napad, javlja Tanjug. Dejstvovale su lovačka i bombarderska avijacija,\n09.04.2021 u 08:40\nPolicija Beogradu uhapsila je Lj.S. (42) osumnjičenog za posredovanje u vršenju prostituciji, a prilikom hapšenja on je odgurnuo i ujeo policajca, saopštilo je Ministarstvo unutrašnjih poslova (MUP). Na osnovu informacija da se preko oglasa na jednom sajtu pružaju seksualne usluge, policija je u stanu u beogradskoj opštini Zvezdara zatekla osumnjičenog i 52-godišnju ženu, prenosi Beta. Kako se sumnja, ona je uz novčanu naknadu trebalo da pruži seksualne usluge jednom muškarcu, dok ju je Lj.S. obezbeđivao, navedeno je u saopštenju. Osumnjičenom je određeno zadržavanje do 48 časova i on će uz krivičnu prijavu za posredovanje u prostituciji i za napad na službeno lice biti priveden Prvom osnovnom javnom tužilaštvu u Beogradu. U saopštenju MUP-a navodi se da je policajcu naneta\n05.04.2021 u 10:08\nMladić iz Brusa vozio po Beogradu sa 2,8 promila alkohola\nPripadnici Ministarstva unutrašnjih poslova u Beogradu priveli su 21 -godišnjeg muškarca iz okoline Brusa, koji je zaustavljen u Novom Beogradu, jer je svojim vozilom marke „opela astra” upravljao pod vidnim dejstvom alkohola, dovodeći u opasnost sebe i ostale učesnike u saobraćaju. Alkotestiranjem je ustanovljeno da je vozač imao 2,8 promila alkohola u krvi, što predstavlja stanje potpune alkoholisanosti, saopštio je MUP. Vozač će, nakon isteka zadržavanja, biti priveden dežurnom sudiji za prekršaje, prenosi Tanjug.\n02.04.2021 u 11:56\nBeogradska policija: Trojica pod dejstvom droge i bez vozačke dozvole\nBeogradska policija je noćas isključila iz saobraćaja trojicu mlađih muškaraca koji su vozili automobile pod dejstvom droge i bez vozačke dozvole. Policija je sinoć oko 21.30 zaustavila automobil marke „reno laguna” kojim je upravljao 23-godišnji muškarac pozitivan na kanabis, saopštilo je Ministarstvo unutrašnjih poslovam, prenosi Beta. Mladić od 22 godine vozio je posle ponoći pozitivan na kokain i kanabis brzinom od 116,4 kilometra na čas, na mestu gde je ograničenje 80 kilometara na čas. Iz saobraćaja je jutros oko 2.30 isključen i 19-godišnji vozač „fijata” pod dejstvom kanabisa.\n31.03.2021 u 12:16\nItalijanska policija uhapsila je, nakon višegodišnje potrage, čoveka koji se smatra kraljem eletronskih, veb-prevara”, piše list „Il fato Kotidijano”. Osoba čije ime list ne navodi, bio je jedan od prvih „informatičkih prevaranata” i delovao je kao član međunarodne bande kriminalaca. On je već u ranijem procesu osuđen na sedam godina zatvora zbog prevara, iznuđivanja, falsifikovanja dokumenata, ali se sve do hapšenja krio u predgrađu Rima. Čovek je uhapsen nakon što je policija uspela da, korišćenjem elektronskih i tradicionalnih metoda praćenja, utvrdi zonu gde je kriminalac delovao. Prilikom hapšenja kod njega je pronađeno više mobilnih telefona, kreditne kartice i oprema za povezivanje na internet, prenosi Tanjug.\n31.03.2021 u 12:02\nKosovska policija zaplenila lekove sa srpskim akciznim markicama\nKosovska policija zaplenila je lekove sa akciznim markicama Republike Srbije u selu Rogačica u opštini Kosovska Kamenica. Kako je saopšteno iz Kosovske policije, zapleni je prethodila kontrola koja je vršena nešto pre podneva u jednoj apoteci, objavio je danas portal KoŠev, prenosi Beta. Lekovi sa srpskim markicama oduzeti su i poslati na carinski terminal, navode iz Kosovske policije. Policija je u izveštaju navela i slučaj ilegalnog prelaza koji se dogodio na Severu Kosova i Metohije. Slučaj je registrovan u selu Banje, u opštini Zubin Potok. Naime, kako se navodi, policija je zaustavila ženu sa Kosmeta koja je svojim automobilom u kojem je prevozila tekstilnu robu, ilegalno prešla preko prelaza. Ona je zatim saslušana, a potom puštena.


SP u fudbalu možda ne donese nemire u Mostaru – Dnevni Satir\nPred sami početak Svjetskog prvenstva u fudbalu, Mostarom se šire glasine da bi praćenje ovog sportskog spektakla moglo proći bez uobičajenih nereda i nasilja na ulicama. Naime, od završetka rata u Bosni i Hercegovini, ovo je prvi put na takmičenju ovog kalibra ne učestvuje ni Turska niti Hrvatska.\nMeđu mostarskim huliganima sa obje strane Neretve osjeća se doza zbunjenosti i nedoumice, jer ne znaju kome da se priklone.\n“Ovo se nikada nije desilo. Baš ne znamo šta da radimo. Niko neće navijati za Srbe ili za Slovence. Đe to ima?! Ista bi situacija bila i da je BiH sa Ćirom otišla na Svjetsko prvenstvo. I jedni i drugi imamo razloga da ih ne volimo i da ih volimo. Šta je ovo mati mila,” rekao je jedan od aktera mostarskih fudbalskih manifestacija.\nI pored ove naznake smirivanja situacije u Mostaru, Mostarce ipak upozoravaju da se ne kreću ulicama nakon utakmica koje izazivaju radost navijača u lokalnim kafanama. Još uvijek nije načisto da li će huligani izabrati reprezentacije za koje su spremni uništavati javnu i privatnu imovinu.


Igor Conić, 19.03.2010. 2 1\tmin za čitanje\nTehnologija ponovnog korišćenja vode implementirana u W+W sistemu kompanije Roca.\nUmivaonik i WC su dva osnovna i karakteristična elementa svakog kupatila. Posebno u malim kupatilima, ova dva elementa su često smeštena vrlo blizu jedan drugom i na istom zidu. Sami po sebi, svaki od njih može da bude vrlo lep predmet ali kada su postavljeni u neposrednoj blizini, njihova različita estetika može da ima drugačiji efekat (jedan je visok, drugi nizak, jedan je dublji od drugog, različitih su oblika, itd.).\nProjekat W+W nudi novu vrstu rešenja koje rešava problem spajanjem funkcija umivaonika i WC-a u jednom elementu Novi predmet za kupatila: jedinstven, prepoznatljiv i potpuno originalan u svojoj sintezi dizajna i elegancije oblika. Za stambeni prostor, kancelariju, javne zgrade i javne prostore.\nOvaj sistem zasnovan je na tehnologiji ponovnog korišćenja vode, pa će se sva voda iz umivaonika koristiti za ispiranje WC šolje.\nDizajneri su Gabriele i Oscar Buratti za Roca Lab.\n#kupatilo\t#roca\t#roco\t#umivaonik\t#w+w\t#wc solja\nMala ispravka: proizvodjac je spanska kompanija Roca. Ovo je jako inovativno resenje jer stedi vodu i smanjuje buku i emisiju CO2. Dizajneri su Gabriele i Oscar Buratti za Roca Lab.\nkoliko kosta ovaj proizvod?


Kako odvići dete od pelena? Četiri rešenja vaspitača\nPitajte stručnjaka >\nGovorili smo o tome da odvikavanje deteta od nošenja pelena može da bude naporan proces. A često se desi da se čini da se uspeh nikada neće ostvariti i da će dete zauvek nositi pelene. Na sve to, pelene nisu jeftine i umeju da budu zamorne za skidanje i ponovno stavljanje… Da ne pominjemo stalno kupanje i brisanje! Ali kada malo bolje razmislite ( i izbrojite do deset), da li znate neko dete koje sedi u školskoj klupi noseći pelene? Naravno da ne. Ipak, ova situacija se neće rešiti „sama od sebe“. Kako bismo bili sigurni da smo na pravom putu, najbolje je konsultovati se sa onim kojima je to deo profesije.\nPomoć smo potražili kod naše vaspitačice jaslene grupe, Jovane Knežević. Izneli smo joj česte situacije u kojima se roditelji nalaze, a ona je podelila sa nama na koji način ih sa svojim koleginicama rešava u vrtiću.\n„Imam utisak da moje dete ne razume šta se očekuje od njega. Često razgovaramo o noši, nekad sedi na njoj, ali ništa se ne dešava. Da li to znači da je moje dete još uvek nespremno? Kako da znam da je dovoljno zrelo za odvikavanje od pelena?“\nSa odvikavanjem deteta od nošenja pelena obično krećemo kada dete dostigne određenu zrelost, a to je obično oko druge godine života. Ipak, ne treba generalizovati, svako dete je posebno i tako ga treba posmatrati. Postoje određeni znaci zrelosti koje kada primetimo, znamo da je dete spremno za odvikavanje od pelena. Važno je uočiti sledeće znake:\nSuva pelena posle spavanja ili dužeg vremena tokom dana ( oko dva sata)\nPrepuna pelena, odnosno velika količina mokraće ukazuje da dete mokri kada se nakupi određeni nivo urina u bešici ( na primer, bebe retko zadržavaju mokraću u bešici, već je nekontrolisano prazne)\nDete priča o noši, pelenama, govori da se „ukakilo ili upiškilo“\nDete pokazuje prstićem ka peleni kada izvrši fiziološku potrebu, ukazujući da želi da bude presvučeno ( obično kada izvrši veliku nuždu)\nŠto se tiče toga da se čini da dete ne razume šta se očekuje od njega, to je normalna reakcija dok ono ne shvati „funkciju noše“. Kada sa decom radimo na objašnjenju šta je noša, kako treba da sedi na njoj, šta da radi, ono lakše shvati čemu ona služi i tada obično sledi „uspeh“. Najvažnije, važno je da ne odustajete i ostanete istrajni. Ovo je period za koji morate odvojiti vreme i naoružati se strpljenjem.\n„Kako početi sa odvikavanjem od pelene? Plašim se da ne bude to za dete veliki šok. Znam da treba da budem strpljiva i uporna, ali ne znam šta tačno treba da uradim?\nSvakako da treba početi postepeno, ali moramo biti svesni da odlaganje korišćenja noše nije u interesu deteta. Idealno vreme je da to bude tokom proleća ili leta, zbog presvlačenja, čestog mokrenja u gaćice itd. Kao što je već ukazano, dete najpre treba da se upozna sa funkcijom noše koju je najbolje da zajedno birate. Tada ono može početi u određeno vreme da sedi na noši. U vrtiću je to najčešće posle doručka i spavanja. Obratite pažnju kada je pelena Vašeg deteta puna, tj u koje vreme obično treba da ga presvučete. Budite strpljivi i opušteni, deca se lako uznemire kada osećaju da su važne osobe u njegovom okruženju napete.\n„Moje dete ponekad kod kuće mokri kad sedi noši. Treba li to da kažem njegovoj vaspitačici ili da sačekam da postaje malo sigurnije kako bi moglo uredno da piški i kaki u vrtiću?“\nSaradnja sa vrtićem koje dete pohađa je izuzetno važna, o čemu god da je reč. U vrtiću uvek saopštimo roditeljima da smo procenili da je dete zrelo za odvikavanje od pelena i pravimo dalji zajednički plan. Ukoliko roditelj kod kuće sam proceni da treba krenuti sa ovim procesom, važno je da to saopšti vaspitaču. Najbolji efekat se postiže kada je dete „u istom režimu“ i kod kuće i u vrtiću. Česta reakcija je negodovanje onih osoba ili mesta gde se od „njega nešto zahteva“. Na primer, dete može odbijati pohađanje vrtića, jer se „tamo nešto traži od njega“. Dete se zbunjuje kada na jednom mestu koristi nošu a na drugom ne, i tada uspeh gotovo uvek izostaje.\n„Nekoliko meseci smo u procesu odvikavanja od pelena…Kad sedi na noši gotovo uvek plače i govori „NEĆU!“. Kada ne nosi pelene, uglavnom se upiški ili ukaki. Sve smo probali, ali jednostavno ne ide. I dalje smo na početku, moje dete je i dalje u pelenama. Ništa se nije promenilo. Gde grešimo?“\nTipična greška je vraćanje nošenja pelene kada uspeh izostane. Time se dete dodatno zbunjuje, i ne zna šta se od njega očekuje. Važno je uporno i dosledno ići kroz proces odvikavanja od pelene, koliko god da cilj deluje daleko. Odraslima obavljanje fizioloških potreba je lako i banalno, ali deci je ta promena velika.\n„Uporno neću“ i suze kada je dete na noši, su česta reakcija dece koja prolaze kroz tzv razvojnu fazu negativizma. Simptomi ovog perioda su pružanje otpora kada se nešto od njega traži. U ovom slučaju je to upotreba noše. Ipak, biti istrajan u svojim zahtevima ne znači da treba siliti. Kada se susretnemo sa ovakvim reakcijama, obično na nešto kreativniji način rešavamo problem. Noša je uvek na vidljivom mestu u prostoriji. Sva deca sede na njoj okupljena u krug, aplaudiramo kada neko piški, navijamo, bodrimo one koje nisu, plešemo pobednički ples.\nAutori teksta: Jovana Knežević, medicinska sestra-vaspitač u PPU Lavić\nMiljana Cvetković, defektolog u PPU Lavić\nKategorija: Pitajte stručnjaka\nTags: odvikavanje od pelena, resenja, vaspitacica


eKapija | Dijagnostika i liječenje na jednom mjestu - Banja Slatina dobija šest novih objekata\nIzvor: eKapija | Srijeda, 02.11.2016.| 13:23\nDijagnostika i liječenje na jednom mjestu - Banja Slatina dobija šest novih objekata\nU krugu Banje Slatina u Laktašima u toku su investicije vrijedne 18 mil KM. Kompleks, ukupne površine 7.059 m2, obuhvataće 6 novih objekata od kojih su četiri smještajna, jedan terapijski i objekat namijenjen za ishranu pacijenata.\nOvom investicijom značajno će se povećati smještajni kapaciteti Zavoda Dr Miroslav Zotović, ali će se stvoriti i mogućnosti za nove usluge, kao što su promocija i unapređenje zdravlja, kardio-respiratorna rehabilitacija i zdravstveni turizam. Takođe, ovo će rezultirati i zapošljavanjem još 50 radnika.\n- Smještajni kapaciteti Zavoda na lokaciji u Slatini biće prošireni za 224 nova kreveta čime će biti smanjene liste čekanja i moći ćemo da prihvatimo veći broj pacijenata iz svih krajeva Republike Srpske, BiH, kao i regiona – kaže za eKapiju direktor Zavoda za fizikalnu medicinu i rehabilitaciju Dr Miroslav Zotović, Goran Talić.\nKvalitet rada i rezultati koje postižu hirurški i rehabilitacioni timovi Zavoda Dr Miroslav Zotović već su prepoznati u BiH i regionu. Proširenjem kapaciteta, osim mogućnosti prijema većeg broja pacijenata, dodatno će unaprijediti uslove rada hirurškim i rehabilitacionim timovima.\n- Očekujemo, svakako, bolje rezultate i još veći broj zadovoljnih pacijenata. Izgradnju novih kapaciteta prati i edukacija doktora, ali i ostalih članova tima. Za nekoliko godina Zavod će dobiti nove reumatologe, interniste, kao i neurologa koji će omogućiti sveobuhvatan "one-stop shop" pristup dijagnostici i liječenju koji njeguje Zavod – ističe Talić.\nNa Odjeljenju 5 Zavoda Dr Miroslav Zotović smještenom u Slatini trenutno se rehabilituju pacijenti sa svim oblicima reumatizma, pacijenti sa posttraumatskim stanjima i sportskim povredama, zatim pacijenti koji su imali operativne zahvate, kao i oni sa neurološkim stanjima i oboljenjima.\n- Pacijentima su na raspolaganju dijagnostičke i terapijske usluge kao što su pregledi interniste i ortopeda, RTG dijagnostika, ultrazvučni pregledi krvnih sudova, unutrašnjih organa, zglobova i mekih tkiva, mjerenje gustine koštane mase (DEXA), EMNG ispitivanja, usluge biohemijskog i hematološkog laboratorija i drugo – ističe Talić.\nTalić dodaje da je u Slatini smješten i dijagnostički aparat za izokinetičko testiranje BIODEX 4 koji se koristi za objektivo ispitivanje jačine mišića ruku i nogu i ciljano jačanje muskulature neophodne za stabilnost zglobova.\n- Proširenjem kapaciteta stvoriće se uslovi za usluge usmjerene ka prevenciji i očuvanju zdravlja građana. Tome u prilog ide i odluka Vlade RS kojom se šumski kompleks u neposrednoj blizini Banje Slatine proglašava zaštićnim područjem pod nazivom Park-šuma Slatina. Ovo će omogućiti da se, osim već prepoznatljivog korišćenja ljekovite termo-mineralne vode i prirodnog blata, peloida, i slatinska šuma iskoristi kao prirodni resurs za dobrobit pacijenta Zavoda, ali i svih građana, posebno ljubitelja prirode i rekreativaca – kaže naš sagovornik.\nNastavak unapređenja kvaliteta usluga\nTalić smatra da će Zavod uspjeti da zadovolji potrebe pacijenata iz svih krajeva Republike Srpske, posebno iz istočnog i južnog dijela koji su ili operativno liječeni na Ortopedskoj hirurgiji, kao i onih koji su na rehabilitaciju upućeni nakon operativnog ili neoperativnog liječenja u drugim bolnicama. Ali, dodaje, očekuju i pacijente iz cijele BiH kao i regiona koji su prepoznali kvalitet Zavoda Dr Miroslav Zotović.\n- Zavod je u godini koja je iza nas značajno intenzivirao aktivnosti usmjerene ka održavanju postojećeg i unaprjeđenju kvalititeta zdravstvenih usluga iz oblasti fizikalne medicine i rehabilitacije, ortopedije i baromedicine. Nadamo se da ćemo nastaviti trend unapređenja kvaliteta usluga, a to radimo kroz edukacije zaposlenih, praćenje trendova moderne medicine i korišćenje prirodnih faktora, a sve u cilju poboljšanja kvaliteta života naših pacijenata i njihovih porodica – zaključuje Talić.\nZavod Dr Miroslav Zotović Banja Luka\nZavod za za fizikalnu medicinu i rehabilitaciju Dr Miroslav Zotović\none stop shop dijagnostika i liječenje\nultrazvučni pregledi krvnih sudova\nultrazvučni pregled unutrašnjih organa\nultrazvučni pregled zglobova i mekih tkiva\nmjerenje gustine koštane mase\nterapeutski centar Slatina\nterapeutski centar u Slatini\nkardio respiratorna rehabilitacija\naparat za izokinetičko testiranje BIODEX 4\nDijana Milanković izabrana za v.d. generalnog direktora RTRS-a 09.03.2021.\nKako motivisati zaposlene tokom pandemije? 09.03.2021.\nMože li firma da napreduje ako svi zaposleni imaju iste plate? - Iskustva iz Londona 09.03.2021.\nPokrenuto otvaranje stečaja nad kompanijom Slobomir 09.03.2021.\nEda objavila poziv za uvođenje inovacija u MSP sektoru na području Banjaluke - Prijave do 15. aprila 08.03.2021.\nRiTE Stanari počeo prvi preventivni remont postrojenja - Ispunjen plan proizvodnje za 2020. 08.03.2021.\nI dalje velika tražnja za Zlatiborom - U planu još jedan apart hotel 08.03.2021.\nMoneyGram ugovorio partnerstvo s Poštama RS - Slanje novca na još 111 lokacija 08.03.2021.\n-2° do 10°\n-2° do 9°


Sastanak sa еvropskom komеsarkom za rеgionalnu politiku | Predsednik Republike Srbije\nSastanak sa еvropskom komеsarkom za rеgionalnu politiku\nPrеdsеdnik Rеpublikе Srbijе Alеksandar Vučić sastao sе vеčеras u Bеogradu sa еvropskom komеsarkom za rеgionalnu politiku Korinom Krеtu sa kojom jе razgovarao o еvropskom putu Srbijе.\nPrеdsеdnik Vučić jе istakao da jе stratеški cilj Srbijе članstvo u EU, kao i da jе Srbija aktivan partnеr Evropskе unijе.\nEvropska komеsarka izrazila jе saučеšćе povodom ubistva prеdsеdnika Građanskе inicijativе Olivеra Ivanovića. Ona jе istakla da Evropska komisija najoštrijе osuđujе taj zločin, da sе nada da ćе vlasti na KiM sporovеsti istragu i krivcе izručiti pravdi, dodajući da jе najvažnijе da obе stranе ostanu mirnе i da situacija budе stabilna. Krеtu jе pozdravila posvеćеnost Srbijе nastavku dijaloga sa Prištinom.\nEvropska komеsarka čеstitala jе Srbiji na tеškom poslu u procеsu еvropskih intеgracija i izrazila nadu da ćе, poslе najavе prеdsеdnika Evropskе komisijе Žana Kloda Junkеra o mogućеm roku za pristup, Srbija iskoristiti taj trеnutak.\n„Srbija jе vеć vеoma aktivan i dragocеn partnеr u saradnji, posеbno u oblasti Dunavskе i Jadransko-jonskе makro rеgionalnе stratеgijе“, naglasila jе Krеtu i čеstitala na dobroj prеkograničnoj saradnji Srbijе sa Mađarskom, Rumunijom, Hrvatskom i Bugarskom.\nDvojе sagovornika razgovarali su i o važnosti projеkata u oblasti obrazovanja, kao i o IPA i CBC fondovima kroz kojе bi sе to moglo finansirati.


Opeth – Watershed (2008) | Balkanrock.com\nNaslovnaAutorski članciRecenzijeOpeth - Watershed (2008)\nIzdavač: Roadrunner Records ( 30.5.2008.)\nProducenti: Mikael Åkerfeldt, Jens Bogren\nŽanr: Progressive death metal, progressive rock\nZa nekog prijatno, za nekog neprijatno iznenađenje, tek, Opeth-ov novi album Watershed nikoga nije ostavio ravnodušnim. Drastična promena u odnosu na starija ostvarenja (My Arms, Your Hearse; Still Life), i donekle logičan sled događaja nakon poslednjeg Ghost Reveries, iznedrili su album koji će, nesumnjivo, promeniti strukturu njihovog auditorijuma. U čemu je, zapravo, stvar?\nOpeth je prešao dug put od klasičnog death metal benda do poslednjeg albuma koji se više može okarakterizovati kao progressive metal ploča. Iako je bend, od svog samog početka, postepeno menjao pristup muzici i težio progressive rock zvuku, tek je Watershed pokazao svu kreativnost i talenat prvenstveno Mikael-a Åkerfeldt-a (glavne pokretačke snage Opeth-a, autora skoro svih tekstova i muzike), ali i ostalih članova grupe. Rezultat ove promene je više nego zadovoljavajući.\nAlbum predstavlja veoma uspešnu fuziju death i progressive metala, začinjenu povremenim uplivima folka i jazza. Kao posledica toga, Watershed je na momente izuzetno oštar (usudiću se čak da kažem, brutalan), a u međuvremenu veoma “pitak” i smiren. Album otvara balada Coil. Akustična gitara, prvenstveno, stvara osnovu koju dopunjuju vokali Mikael-a Åkerfeldt-a i Nathalie Lorichs (pravu retkost u muzici grupe Opeth, inače, predstavlja činjenica da pesma traje samo 3 minuta). Nakon Coil-a, sledi oštar metalski ubod u vidu pesme Heir Apparent, koja može, na momente, da podseti na atmosferu Black Sabbath-a i njihov istoimeni debi album. Ovo je, ujedno, i prva pesma na albumu u kojoj se slušalac susreće sa growl vokalom i death metal elementima. Naredna The Lotus Eater (možda i najkreativnija tačka albuma) predstavlja naizmeničnu smenu tzv. blastbeat-ova i čistih vokala koja ima i određen psihodeličan prizvuk. Izraženija upotreba klavijatura u određenim delovima pesme nas vraća u vreme grupa The Doors i Deep Purple. Burden, pesma koja, mene lično, podseća na album In The Court of The Crimson King benda King Crimson, jeste jedna od najlepših, usudiću se da kažem, metal balada, koje sam čuo u poslednjih nekoliko godina. Zanimljvo je to da se pesma završava solo akustičnom gitarom Mikael-a Åkerfeldt-a koju neko drugi raštimuje dok on svira. Veoma zanimljiv i originalan eksperiment. Ideju o naglim promenama zvuka u pesmi nastavlja i Porcelain Heart. Iako je možda najslušljivija (da ne kažem, najkomercijalnija) stvar na albumu, daleko od toga da je loša. Deo pesme od nekih minut i desetak sekundi (približno od 4.50 do 6. minuta) asocira na srednjevekovnu dvorsku muziku i verovatno je najzanimljiviji deo pesme. Hessian Peel nastavlja ovu priču uz određeni upliv, prvo elemenata klasične muzike, a zatim i rock elemenata. Ipak, negde na sredini pesme se oslobađa pravi metal tornado koji nam govori da su Opeth ipak, prvenstveno, metal bend. Poslednja, Hex Omega, je možda i najsladunjavija numera na celom albumu. Srećnici koji poseduju Special Edition verziju moći će da čuju još tri pesme (Derelict Herds, Bridge of Sighs i Den ständiga resan, od kojih su poslednje dve obrade pesama Robin Trower i Marie Fredriksson).\nŠta zaključiti nakon svega rečenog? Po mišljenju autora teksta, svežiji metal album nije izašao još od Mastodon-ovog Blood Mountain iz 2006. godine. Ljubitelji klasičnog death metala će možda ovaj album preskočiti zbog nešto mekšeg generalnog utiska, ali mislim da će, sa druge strane, ljubitelji progressive rocka i metala prihvatiti ovo ostvarenje kao veoma dobro (iako im se, verovatno, na početku neće naročito dopasti growl vokal). Štaviše, s obzirom na to da spadam u ove druge, gotovo sam siguran da će tako biti.